title: Michael Trevino

text: Trevino näytteli Jackson Meadaa Disney Channelin "Cow Belles" -elokuvassa. Hän on vieraillut useissa televisiosarjoissa, kuten "Todistettavasti syyllinen", "Ilman johtolankaa", "Bones", "Rouva presidentti" sekä "Siskoni on noita".


title: Michael Trevino

text: Trevino näytteli sivuosaa FX:n sarjassa "The Riches", sekä Jaime Vegaa lyhytaikaisessa televisiosarjassa "Cane".


title: Michael Trevino

text: Trevino valittiin näyttelemään Ozzie-nimistä hahmoa kolmen jakson ajan CW:n sarjaan "90210".


title: Michael Trevino

text: Tällä hetkellä Trevino näyttelee Tyler Lockwoodia CW:n uudessa hittisarjassa "The Vampire Diaries".


title: Michael Trevino

text: Michael Trevino on näytellyt myös Jackson Meadea elokuvassa cow belles.


title: Alajärvi (täsmennyssivu)

text: Alajärvi on yleinen järvennimi Suomessa. Se voi tarkoittaa muiden muassa seuraavia:


title: WWE Money in the Bank

text: WWE Money in the Bank oli showpaini pay-per-view (PPV), minkä tuotti World Wrestling Entertainment. Se pidettiin 18. heinäkuuta, 2010 Sprint Centerissä Kansas City:ssä, Missourissa. Konsepti pohjautui Money in the Bank tikapuu matsiin, joita pidettiin ensimmäistä kertaa kahdesti saman tapahtuman aikana. SmackDowninlla ja RAW brändeillä olivat omat Money in the Bank tikapuu matsit. Tapahtumassa pidettiin kahdeksan ottelua.


title: WWE Money in the Bank

text: Toista Money in the Bank tapahtumaa on suunnitellaan pidettävän 17. heinäkuuta, 2011.


title: WWE Money in the Bank

text: Fatal 4-Way tapahtumassa ilmoitettiin, että Money in the Bank tapahtuma tulisi pyörimään Money in the Bank tikapuu matsien ympärillä. 25. kesäkuuta SmackDown:ssa ilmoitettiin, että kummatkin SmackDown että RAW brändillä tulisi olemaan omat Money in the Bank tikapuu matsit ja voittaja saisi brändien mukaan haastaa joko, World Heavyweight mestarin tai WWE mestarin. Kolme päivää myöhemmin RAW'ssa, RAW'n illan isäntä, Rob Zombie ilmoitti kaikki RAW brändin kahdeksan osallistujaa Money in the Bank otteluun. Kahdeksan osallistujaa olivat: Randy Orton, Edge, Chris Jericho, Evan Bourne, The Miz, R-Truth, John Morrison ja Ted DiBiase. 30. kesäkuuta, WWE ilmoitti kuusi osallistujaa SmackDown brändistä, jotka olivat: Christian, Big Show, Kofi Kingston, Kane, "Dashing" Cody Rhodes ja Matt Hardy. 5. heinäkuuta RAW:ssa, The Miz runteli R-Truhin käden niin ettei voisi osallistua Money in the Bank matsiin. 9. heinäkuuta SmackDown:ssa, Dolph Ziggler voitti Montel Vontavious Porterin ja Chavo Guerreron Triple Threat matsissa, ja pääsi näin ottelemaan Money in the Bank tikapuu matsissa. Samana iltana Drew McIntyre ansaitsi paikkansa SmackDown brändin Money in the Bank tikapuumatsissa voittamalla Kofi Kingstonin.


title: WWE Money in the Bank

text: SmackDownin "pääfeudi" oli puolustavan mestarin, Rey Mysterion ja haastajan Jack Swaggerin välillä World Heavyweight -mestaruudesta. Mysterio paikkasi The Undertakerin, joka oli löydetty vegetaativisessa kunnossa, Fatal 4-Way:ssa Fatal 4-Way matsissa voittaen battle royal. Tapahtumassa Rey Mysterio voitti World Heavyweight -mestaruuden toisen kerran hänen uransa aikana. Seuraavassa SmackDown:ssa Swagger ilmoitti käyttävänsä uusintamatsin Money in the Bank PPV:ssä.


title: WWE Money in the Bank

text: RAW'n "pääfeudi" oli puolustavan mestarin, Sheamuksen ja haastajan, John Cenan välillä WWE -mestaruudesta. Sheamus voitti tittelin Fatal 4-Way tapahtumassa Nexuksen hyökkäyksen seurauksena. Seuraavan illan RAW'ssa John Cena käytti uusintamatsi tilaisuuden, muttei voittanut Sheamusta Nexuksen hyökkäyksen ansiosta. Seuraavan viikon RAW'ssa anonyymi general manager ilmoitti, että Sheamus tulisi puolustaa WWE -mestaruuttaan Cenaa vastaan Steel Cage matsissa, jottei kukaan tulisi sekaantumaan otteluun.


title: Matthew Davis

text: Matthew W. ”Matt” Davis (s. 8. toukokuuta 1978) on yhdysvaltalainen näyttelijä, joka tunnetaan parhaiten roolistaan Warner Huntington III:na elokuvassa "Blondin kosto" ja Alaric Saltzmanina televisiosarjassa "Vampyyripäiväkirjat".


title: Matthew Davis

text: Davis syntyi Salt Lake Cityssä, Utahissa. Valmistuttuaan Woods Cross High Schoolista Davis aloitti opinnot Utahin yliopistossa.


title: Matthew Davis

text: Davisin valkokangasrooleista tunnetuin on Elle Woodsin (Reese Witherspoon) poikaystävä Warner Huntington III komediaelokuvassa "Blondin kosto" (2001). Davis on esiintynyt myös esimerkiksi elokuvissa "Tigerland" (2000), "Blue Crush – merten valtiaat" (2002) ja "BloodRayne" (2005).


title: Matthew Davis

text: Televisiossa Davis on näytellyt muun muassa ABC:n draamasarjassa "What About Brian" (2006–2007) lakimies Adam Hillmania. Davis näytteli high schoolin historianopettaja Alaric Saltzmania CW:n hittisarjassa "Vampyyripäiväkirjat" ja samassa roolissa Salvatore School for the Young and Gifted koulun rehtorina spin off sarjassa "Legacies".


title: Pandorum

text: Pandorum on vuonna 2009 ensi-iltansa saanut tieteis- ja kauhuelokuva, jonka on ohjannut Christian Alvart ja käsikirjoittanut Travis Milloy.


title: Pandorum

text: Elokuva sijoittuu tulevaisuuteen ja kertoo avaruusaluksesta Elysium, joka kuljettaa ihmiskuntaa kohti lupaavaa uutta kotiplaneettaa nimeltä Tanis. Elokuvan nimi on viittaus kuvitteelliseen avaruusmatkustamisen aiheuttamaan tautiin, jonka oireisiin lukeutuvat vainoharhaisuus, delirium ja nenäverenvuodot.


title: Pandorum

text: Elokuva on saanut sekalaisia tai negatiivisia arvosteluita. Elokuva-arvosteluja keräävän Rotten Tomatoes -verkkosivuston mukaan 28 prosenttia kriitikoista on pitänyt elokuvasta. Sivuston otanta on 81 arviota, ja elokuvalla on sivustolla arvosana 4,2/10. Metacritic-sivustolla, jonka arvosteluasteikko on 0–100, elokuvalla on pääasiassa negatiivinen arvosana 28, joka perustuu 13 arvioon. Toisaalta sivuston käyttäjien antama arvosana elokuvalle on pääosin positiivinen.


title: James F. Hanley

text: James Frederick Hanley (17. helmikuuta 1892 – 8. helmikuuta 1942) oli yhdysvaltalainen säveltäjä, sanoittaja ja pianisti. Hänen tunnetuin teoksensa on sanoittaja Ballard MacDonaldin kanssa kirjoitettu populaari- ja jazzmusiikin standardi ”Indiana”. Hän sävelsi uransa aikana musiikin lukuisiin Broadway-näytelmiin sekä ainakin kahteen elokuvaan.


title: James F. Hanley

text: Hanley työskenteli ensin vaudeville-esityksissä ja myöhemmin ryhtyi säveltämään musiikkia Broadway-näytelmiin. Fanny Brice otti hänen vuonna 1920 säveltämänsä laulun ”Rose of Washington Square” tunnuskappaleekseen ja auttoi myös tekemään tunnetuksi seuraavana vuonna kirjoitetun ”Second Hand Rose” -kappaleen. Hanleyn menestyneimmäksi näytelmäksi muodostui vuoden 1926 "Honeymoon Lane", joka oli Kate Smithin Broadway-debyytti ja sisälsi muun muassa hitit ”Dreams for Sale” ja ”Little White House at the End of Honeymoon Lane”.


title: James F. Hanley

text: Hanley oli mukana useiden Broadway-näytelmien musiikin säveltämisessä.


title: Evijärvi (järvi)

text: Evijärvi on järvi samannimisessä kunnassa Etelä-Pohjanmaalla. Se on osa Ähtävänjoen vesistöä ja sijaitsee joen keskijuoksulla vesistön keskusjärven Lappajärven alapuolella. Järvi on pinta-alaltaan 28 km² ja sen suurin syvyys on 4,2 metriä. Veden laatu järvessä on hyvä. Yleisimpiä kalalajeja ovat ahven, hauki ja lahna.


title: Evijärvi (järvi)

text: Ahosaari, Kettusaari, Inansaari, Hautasaari, Lammassaari, Luuholma, Pihlajasaari, Iso-Ränskäri, Iso-Karhusaari, Mäntysaari, Pappilansaaret, Lehtisaari, Muikkusaari, Harjusaari, Ahvensaari, Karisaari, Kultasaari, Niittysaari, Niittykarit, Kotasaari, Selkäsaari, Pohjassaari, Siiverholma, Kuikkasaari, Vääräsaari, Kivilahdensaari ja Viskarinlippu.


title: Ballard MacDonald

text: Ballard MacDonald (15. lokakuuta 1882 – 17. marraskuuta 1935) oli yhdysvaltalainen sanoittaja. Hän oli kotoisin Portlandista ja opiskeli Princetonin yliopistossa. Musiikkiuransa hän aloitti vaudeville-esitysten sanoittajana ja myöhemmin siirtyi Broadwaylle. MacDonald kirjoitti uransa aikana myös musiikkia useisiin Hollywood-elokuviin. Hänen tunnetuimpiin sanoituksiinsa kuuluvat George Gershwinin säveltämä ”Somebody Loves Me”, James F. Hanleyn ”Indiana” sekä Ohion osavaltion tunnuslaulu ”Beautiful Ohio”.


title: Ballard MacDonald

text: MacDonaldin uran ensimmäinen menestys oli vuonna 1910 kirjoitettu ”Play That Barber-Shop Chord”, jonka esitti vaudeville-tähti Bert Williams. MacDonaldia ei kuitenkaan merkitty kappaleen tekijäksi, ja sanoittaja haastoi J. Fred Helfin kustannusyhtiön oikeuteen saaden lopulta korvaukseksi 37 500 dollaria ja ajaen samalla kustannusyhtiön konkurssiin. MacDonald sanoitti säveltäjä Harry Carrollin kappaleita ja myöhemmin kirjoitti useita kappaleita James F. Hanleyn kanssa; suosituimmaksi MacDonaldin ja Hanleyn kappaleista tuli vuoden 1917 ”Indiana”, joka perustui Indianan osavaltion tunnuslauluun ”On the Banks of the Wabash”. ”Indianasta” tuli Original Dixieland Jazz Bandin ensilevytyksen myötä suosittu jazzstandardi, jonka ovat levyttäneet lukuisat tunnetut jazzartistit ja jota on käytetty monien myöhempien sävellysten pohjana. Se tunnetaan myös Indianapolis 500 -ajojen alkuseremonioiden vakiomusiikkina.


title: Ballard MacDonald

text: Vuonna 1918 MacDonald sanoitti Mary Earlin säveltämän laulun ”Beautiful Ohio”, joka vuonna 1969 otettiin Ohion osavaltion tunnuskappaleeksi. Sanat kuitenkin korvattiin vuonna 1989 uudella, Wilbert McBriden kirjoittamalla versiolla. 1920-luvulta lähtien hän alkoi kirjoittaa myös säännöllisesti Broadway-näytelmiin. Kenties kuuluisin hänen yhteistyökumppaneistaan oli säveltäjä George Gershwin, jolle MacDonald sanoitti vuonna 1924 kappaleen ”Somebody Loves Me” näytelmään "George White’s Scandals". MacDonaldin sanoittamaa musiikkia alettiin 1920- ja 1930-luvuilla käyttää myös elokuvissa. Tunnetuin oli vuonna 1930 valmistunut "Elämän iloa", jonka kappaleet ”The Hoosier Hop” ja ”I’m Following You” MacDonald kirjoitti Dave Dryerin kanssa. MacDonald kuoli marraskuussa 1935 ja hänen viimeiseksi näytelmäkseen jäi vuoden 1934 "Ziegfeld Follies of 1934".


title: Ballard MacDonald

text: MacDonald osallistui urallaan viiden Broadway-näytelmän kirjoittamiseen.


title: Luettelo Copa Américan voittajista

text: Tämä on luettelo Copa Américan voittajista. Turnaus on järjestetty 42 kertaa ja menestyneimmät joukkueet ovat Argentiina sekä Uruguay 14 voitollaan. Turnaus tunnettiin vuodesta 1916 vuoteen 1967 nimellä Etelä-Amerikan maajoukkueiden mestaruusturnaus ().


title: Lady Antebellum

text: Lady Antebellum on yhdysvaltalainen kantrimusiikki-yhtye, joka on perustettu Nashvillessä, Tennesseessä vuonna 2006. Trion muodostavat Charles Kelley (laulu, taustalaulu), Dave Haywood (taustalaulu, kitara, piano, mandoliini) ja Hillary Scott (laulu ja taustalaulu).


title: Lady Antebellum

text: Yhtye teki debyyttinsä vuonna 2007 vierailevana vokalistina Jim Brickmanin singlellä "Never Alone", ennen kuin teki levytyssopimuksen Capitol Recordsin kanssa Nashvillessä ja julkaisi ensimmäisen singlen "Love Don't Live Here". Kappale sijoittui kolmanneksi Hot Country Songs -listalla toukokuussa 2008 ja se oli ensimmäinen single yhtyeen debyyttialbumilta "Lady Antebellum". Kappale myi Yhdysvalloissa platinaa. Albumi sisältää myös singlet "Lookin' for a Good Time" ja "I Run to You", joista jälkimmäisestä tuli yhtyeen ensimmäinen ykkössingle heinäkuussa 2009.


title: Lady Antebellum

text: Single "Need You Now" julkaistiin elokuussa 2009 ja se on ensimmäinen single yhtyeen tammikuussa 2010 julkaistulta albumilta, "Need You Now". Single on myös toinen yhtyeen ykkössingle Billboard Hot 100 -listalla. "American Honey", toinen single "Need You Now" -albumilta, julkaistiin tammikuussa 2010. Se on yhtyeen neljäs top 10 -single ja kolmas 1. sijalle noussut single.


title: Lady Antebellum

text: Lady Antebellum on palkittu lukuisissa kantri-tilaisuuksissa. Grammy Awardseissa vuosina 2009 ja 2010 yhtye oli ehdolla kahden palkinnon saajaksi. Yhtye voitti palkinnon "Paras kantri-suoritus duolta tai ryhmältä" kappaleella "I Run to You".


Oulun yliopiston lääketieteellinen tiedekunta (LTK) on tiedekunta Oulun yliopistossa. Se toimii Oulussa Kontinkankaalla sijaitsevan Oulun yliopistollisen sairaalan (OYS) yhteydessä. Terveystieteiden eri osa-alueita edustavassa tiedekunnassa koulutetaan terveystieteiden kandidaatteja ja maistereita sekä hammaslääketieteen lisensiaatteja.


title: Oulun yliopiston lääketieteellinen tiedekunta

text: Lääketieteellinen tiedekunta aloitti toimintansa syksyllä 1960, jolloin Oulussa aloitti 50 opiskelijaa. Opiskelijat suorittivat luonnontieteelliset yleisopintonsa Oulussa, mutta varsinaiset lääketieteen kurssit suoritettiin Turun yliopistossa, kunnes ensimmäiset lääketieteen professuurit perustettiin Ouluun 1962. Ensimmäiset lääketieteen lisensiaatit valmistuivat Oulusta 1966.


title: El Dorado (kappale)

text: El Dorado on brittiläisen metallimusiikkia esittävän Iron Maidenin kappale ja single vuodelta 2010. "El Dorado" on toinen raita yhtyeen viidennellätoista studioalbumilla "The Final Frontier", joka julkaistiin vuoden 2010 elokuussa. Kappale ilmestyi albumin ensimmäisenä singlenä kesäkuussa 2010, jolloin se julkaistiin ladattavaksi yhtyeen virallisella verkkosivustolla.


title: El Dorado (kappale)

text: Kappale huomioitiin Grammy-palkinnolla vuonna 2011 kategoriassa "Best Metal Perfomance". Iron Maidenille Grammy-ehdokkuus oli yhtyeen uran kolmas ja voitto ensimmäinen. Aiemmin yhtye oli saanut Grammy-ehdokkuuden kappaleillaan "Fear of the Dark" vuonna 1994 ja "The Wicker Man" vuonna 2001.


title: El Dorado (kappale)

text: Yhtyeen laulaja Bruce Dickinsonin mukaan kappale kertoo nimensä mukaan Eldoradon kultaisesta kaupungista, jota eräs mies yrittää etsiä pyytäen tietoja kaupungista rahaa vastaan paikalliselta oppaalta, joka onkin pelkkä huijari. Kappale kertoo ihmisten tyhmyydestä ja tavasta niellä kaikki valheet.


title: Haavanarinakääpä

text: Haavanarinakääpä ("Phellinus populicola") on arinakääpiin ("Phellinus") kuuluva monivuotinen vain elävässä haavassa kasvava kääpä. Se on suuri ja kiilamaisen muotoinen muistuttaen arinakääpää. Yläpinta on nuorena kasvuvyöhykkeinen ja harmaa. Vanha kääpä on tiheästi halkeillut ja monesti sammaleen peittämä. Alapinnan pillistö on kanelinruskea. Malto on alapuolen värinen ja kova.


title: Haavanarinakääpä

text: Puun kuori kuolee käävän ympäriltä, jolloin kääpä jää pikkuhiljaa yhä syvemmälle runkoon sen kasvaessa paksuutta. Haavanarinakääpä on harvinaisehko vanhojen metsien kääpä. Se on luokiteltu Suomessa silmälläpidettäväksi. Isäntäpuu on paras tuntomerkki erotukseksi yleisestä arinakäävästä, joka kasvaa kaikilla muilla lehtipuilla paitsi haavalla.


title: Straight Edge Society

text: Staight Edge Society (S.E.S.) oli "heel" ryhmittymä showpainipromootiossa, World Wrestling Entertainment:ssa (WWE), jotka työskentelivät SmackDown brändissä. Straight Edge Society perustui straight edge -elämäntyylin ympärille. Matkan varrella S.E.S. ajoi kaljuksi monia "satunnaisesti valittuja" ihmisiä yleisön joukosta. Ryhmän johtaja ja perustaja oli CM Punk, joka oikeassa elämässä seuraa straight edge elämäntyyliä. Muut jäsenet olivat Luke Gallows, ja Joey Mercury. 27. elokuuta Serena jätti Straight Edge Societyn, kun hän vapautui sopimuksesta WWE:n kanssa.


title: Straight Edge Society

text: Muodostuminen alkoi 27. marraskuuta, 2009 SmackDown:ssa, kun Punk "muutti" entisen mentaalisesti jälkeenjäänneen, Festuksen straight edgeksi Luke Galowsiin. Gallows selitti, että hänen kaveri oli koukuttanut hänet kipulääkkeisiin, mikä selitti "Festuksen" käyttäytymiseen. Gallows keksi, että ottaisi Punkin mentorikseen jotta hän näyttäisi "tietä parempaan". Gallowsista tuli Punkin "vahtija", joka auttoi häntä R-Truth ja Matt Hardy feudeissa.


title: Straight Edge Society

text: Tammikuussa 2010 kaksikko alkoi ajaa "satunnaisesti valittuja" faneja, jotka haluavat seurata straight edge -elämäntyyliä. Kun Punk ja Gallows etsivät heidän kolmatta faniaan, joka haluaisi seurata straight edge -elämäntyyliä, nainen nimeltä Serena juoksi katsomosta huutaen haluavansa apua. Punk ajoi hänet kaljuksi ja hyväksyi hänet Straight Edge Societyyn. 23. helmikuuta ilmoitettiin, että CM Punk tulisi mentoroimaan Darren Youngia ensimmäisen kauden WWE NXT:ssä. Vaikka Punk aluksi ei sietänyt Darrenia, hän kuitenkin vakuuttui, kun Young kukisti "Straight Edge Societyn oikean käden" Luke Gallowsin.


title: Straight Edge Society

text: S.E.S. rupesi feudaamaan eli pitämään vihaa Rey Mysterion kanssa, kun Mysterio eliminoi Punkin Elimination Chamber tapahtumassa Elimination Chamber matsissa, mikä käytiin World Heavyweight -mestaruudesta. Heidän feudinsa yltyi, kun Mysterio maksoi Punkilta paikan WrestleMania XXVI:n Money in the Bank tikapuu ottelusta, missä Punk oli otellut kolme kertaa ja kahdesti sen oli voittanut. Feudista tuli henkilökohtainen 12. maaliskuuta, kun S.E.S. keskeytti Mysterion tyttären syntymäpäivä juhlat, houkutellakseen Reyn ottelemaan Punkin kanssa WrestleManiassa. Myöhemmin he sopivat WrestleManiaan matsin, minkä stipulaationa oli; jos Rey häviää hänen täytyy liittyä Straight Edge Societyyn. WrestleManiassa Mysterio kuitenkin voitti.


title: Straight Edge Society

text: He sopivat matsin Extreme Rulesiin, mutta erilaisin stipulaatioin: jos Punk häviää, hän joutuu ajamaan kaljuksi. Extreme Rulesissa Punk voitti neljännen S.E.S. jäsenen avulla, joka oli naamioitunut. Seuraavilla viikoilla Mysterio ja Punk sopvat vielä yhden matsin Over the Limitiin, minkä stipulaatioina olivat; jos Punk häviää, hän joutuu ajamaan kaljuksi, mutta jos Mysterio häviää hänen on liityttävä S.E.S.:iin. Over the Limit:ssä CM Punk hävisi ja Mysterio ajoi hänet kaljuksi, Punkin ollessa käsiraudoista sidottuna köysiin. Tämän seurauksena Punk alkoi käyttää maskia peittääkseen kaljunsa.


title: Straight Edge Society

text: Punk pääsi haastamaan Jack Swaggerin World heavyweight -mestaruudesta Fatal 4-Way matsissa Fatal 4-Way tapahtumassa voittamalla Kanen. Matsiin osallistui myös The Big Show ja Rey Mysterion, joka paikkasi The Undertakerin, joka oli loukkaantunut. Fatal 4-Way:ssa Punk ei onnistunut voittamaan matsia, kun Kane tuli arkun kanssa ja yritti tunkea sinne Punkia, mutta Punk kuienkin pääsi pakoon. Syy Kanen hyökkäykseen oli, että hän luuli Punkia 'Takerin hakkaajaksi.


title: Straight Edge Society

text: 25. kesäkuuta SmackDown:ssa Punk otteli Kanea vastaan ei-diskausta matsissa, missä Punk loukkaannutti kätensä. Matsia ei saatu päätökseen, kun Punk lähti areenalta. Seuraavan viikon SmackDown:saa Serena näytti nauhalta, kun S.E.S. tulee pelastamaan hänet juomiselta baarissa. Video oli samalta päivältä, kun Undertaker oli hakattu, mikä todisti Punkin syyttömyyden 'Takerin hakkaamiseen.


title: Straight Edge Society

text: 16. heinäkuuta Big Show keskeytti Punkin puheen, minkä seurauksena Straight Edge Society yritti hyökätä Show’n kimppuun. Show kuitenkin kykeni heittämään kaikki kehästä, jolloin Punk oli tikapuilla. Punk ei pystynyt lähtemään tikapuilta käsi paketissa. Big Show kiipesi tikapuille ja otti Punkin maskin pois, näyttääkseen maailmalle hänen kaljun pään. Seuraavan viikon SmackDown:ssaa Punk ei enää käyttänyt maskia. Samana iltana Gallows oli juuri aloittamassa ottelua Big Show’ta vastaan, kun Punk ehdotti Straight Edge Societyn naamioitua miestäottelemaan Show’ta vastaan. Matsissa Show riisui naamioituneen miehen maskin ja maskin alta paljastui Joey Mercury. Seuraavalla viikolla CM Punk paljasti, että hänen kätensä on parantunut ja S.E.S. polki Big Show’n oikeaa kättä teräs portaikkoa vasten. Myöhemmin ilmoitettiin, että SummerSlamissa Straight Edge Society tulisi kohtamaan Big Show’n 3 vastaan 1 Handicap matsissa, minkä Big Show voitti. Seuraavassa SmackDown:ssa, Serena ja Gallows ottelivat Big Show’ta ja Kelly Kellya vastaan ja, jos he häviävät heidät potkitaan SES:istä. Serena ja Gallows voittivat matsin, Serenan selätettyä Kelly Kellyn. 27. elokuuta SmackDownissa, Punk voitti JTG:n nopeassa matsissa, kun taas Gallows hävisi Show’lle jälleen. Myöhemmin illalla WWE.com ilmoitti, että Serena on vapautunut sopimuksestaan, mikä tarkoitti ettei häntä tultaisi näkemaan enää SES:issä. 3. syyskuuta SmackDown:ssa, Punk ja Gallows hävisivät handicap matsissa jälleen Big Show’lle. Matsin jälkeen Punk iski Gallowsille GTS:n ja lähti kehästä. Punk haastoi Show’n matsiin Night of Championsiin, mikä pidettiin Punkin kotikaupungissa. Big Show voitti ottelun. 24. syyskuuta SmackDownissa, Gallows haastoi Punkin matsiin ja sanoi juhlivansa voittoa juomalla kaljaa. CM Punk voitti matsin.


title: Aleppon maanjäristys

text: Aleppon maanjäristys tapahtui Aleppon kaupungissa Pohjois-Syyriassa 11. lokakuuta 1138. Sen arvioidaan surmanneen noin 230 000 ihmistä, minkä vuoksi se on yksi tunnetun historian tuhoisimmista maanjäristyksistä. Pahimmin kärsi Haremin alue jossa oli ristiretkeläisten rakentama linnake, jonka oletetaan tuhoutuneen.


title: Baddingin kioski Paratiisi

text: Baddingin kioski Paratiisi on laulaja Rauli Badding Somerjoen (1947–1987) muistokohde Somerolla seututien 280 varrella Someron Hirsjärven kylässä noin yhdeksän kilometriä Someron keskustasta ja noin viisi kilometriä Somerniemeltä. Kioski on ollut avoinna nykyisessä käytössään vuodesta 1997. Tänä aikana siitä on tullut yksi Someron tunnetuimmista nähtävyyksistä, ja Rauli Badding Somerjoen ihailijat tekevät sen luo pyhiinvaellusmatkoja.


title: Baddingin kioski Paratiisi

text: Alun perin Somerjoen kioskina tunnetun kioskin perustivat Rauli Somerjoen vanhemmat Gunnar (1909–1962) ja Elina (1915–1992) Somerjoki. Perheen isä Gunnar Somerjoki oli keuhkolaajentuman ja astman takia joutunut jäämään sairauseläkkeelle kattohuopatehtaalta ja perhe tarvitsi lisäansioita. Kioski nousi Helsingintien varteen, muutaman sadan metrin päähän perheen kotitalosta Aholasta Someron Hirsjärvellä vuonna 1962. Kioskin urakoi somerolainen maatalous- ja rakennusalan yrittäjä Aimo Laakso, ja rakennus valmistui lopulta kolmessa illassa.


title: Baddingin kioski Paratiisi

text: Kioskia, josta pian tuli lähiseudun nuorison suosittu kokoontumispaikka, hoitivat aluksi perheen vanhemmat, ja myöhemmin myös lapset kukin vuorollaan, myös pojat Rauli ja Kari melko usein. Gunnar Somerjoki itse ehti hoitaa kioskia vain yhden kesän; hän kuoli 2. marraskuuta 1962. Tämän jälkeen kioskin pito jäi äiti Elinan ja lasten harteille. Toiminnassa kioski oli vuoteen 1975, mutta jäi senkin jälkeen Helsingintien varren maamerkiksi. Ennen uutta käyttöönottoaan 1990-luvulla kioski oli jo huonokuntoinen ja piirustuksin töhritty.


title: Baddingin kioski Paratiisi

text: Vuonna 1987 kuolleen laulajan muistokohteeksi Kioski avattiin vuonna 1997, kymmenen vuotta laulajan kuoleman jälkeen. Kioskin vuokrasi ja kunnosti sen alkuperäistä ulkoasua vaalien Someron yrittäjät ry. Sittemmin kioskin läheisyyteen on Leader-hankkeena rakennettu myös pysäköintipaikka ja pöytä penkkeineen kävijöitä varten. Uusi nimi Baddingin kioski Paratiisi kioskille saatiin avajaispäivän yleisöäänestyksessä. Vielä vuonna 1984 otetussa, somerolaissyntyisen Pertti Toukkarin kuvaamassa kuvassa, jossa laulaja kauniina kesäpäivänä poseeraa perheensä vanhalla kioskilla, näkyy kioskin nimikilvessä 1970-luvun tyyliin maalatuin kirjaimin sen alkuperäinen nimi Somerjoen Kioski.


title: Baddingin kioski Paratiisi

text: Vuosien varrella, laulajan maineen vakiintuessa, kioskista on tullut suosittu matkailukohde, joka on noteerattu eri medioissa ja myös Someroa ja esimerkiksi Hämeen Härkätietä esittelevässä matkailu- ja muussa kirjallisuudessa. Esitetyissä arvioissa pyhiinvaelluskohteeksi muodostunutta kioskia on sanottu yhdeksi Someron komeimmista nähtävyyksistä. Someron yrittäjien ylläpitämällä kioskilla myydään virvokkeiden ohella erilaista laulajaan liittyvää matkamuistoesineistöä, kuten paitoja, pinssejä, kirjoja ja kortteja, ja sen luona järjestetään myös yleisötapahtumia. Kioski ei tuota taloudellista voittoa.


title: Jalkapallon Mestaruussarjan kausi 1986

text: Mestaruussarja-kausi 1986 oli Suomen jalkapalloilun Mestaruussarjan 54. kausi. Kauden mestaruuden voitti FC Kuusysi. Mestaruus ratkesi mestaruussarjan päätöskierroksella, jolla Lahden Kuusysi otti voiton tiukassa ottelussa Porin Pallo-Tovereita vastaan (3–2).


title: Jalkapallon Mestaruussarjan kausi 1986

text: "Euroopan Cup:"


title: Jalkapallon Mestaruussarjan kausi 1986

text: "UEFA Cup:"


title: Haitin gourde

text: Haitin gourde (ISO 4217 -koodi: "HTG") on Haitin rahayksikkö. Yksi gourde jakaantuu sataan "centimeen" (Haitin kreoliksi "santim"). Tällä hetkellä käytössä ovat seuraavat setelit:


title: Ole Wæver

text: Ole Wæver (s. 1960) on tanskalainen kansainvälisten suhteiden professori Kööpenhaminan yliopistossa. Hän on eräs niin kutsutun Kööpenhaminan koulukunnan päävaikuttajista.


title: Ole Wæver

text: Vuosina 1985–1999 Wæver työskenteli Kööpenhaminan rauhantutkimusinstituutissa (, COPRI). Hän on mukana useissa tieteellisten julkaisujen johtokunnissa, kuten "European Journal of International Affairs", "Security Dialogue", "International Studies Perspective" ja "Cambridge Review of International Affairs". Hän on myös kirjoittanut useita teoksia yhdessä merkittävän kansainvälisen politiikan teoreetikko Barry Buzanin kanssa.


title: Johan Harju

text: Per Johan Harju (s. 15. toukokuuta 1986 Ylitornion kunta, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän toimii joukkueen varakapteenina. Harju on pelipaikaltaan vasen laitahyökkääjä, mutta hän osaa pelata myös keskellä. Harju on pelannut aiemmin myös kymmenen NHL-ottelua Tampa Bay Lightningissa kaudella 2010–2011 sekä kahtena kautena KHL:ssä.


title: Johan Harju

text: Harju on Övertorneå HF:n kasvatti. Hän siirtyi jo juniorina Luleå HF:n joukkueeseen. Harju voitti siellä J18 Allsvenskanin hopeaa 2004 ja J20 SuperElitin hopeaa 2005. Hän teki Elitserien-debyyttinsä kaudella 2004–2005, jolloin Harju pelasi neljä ottelua. Hänen ensimmäinen kokonainen Elitserien-kausi 2005–2006 toi 39 ottelussa tehot 3+1=4. Kaudella 2006–2007 Harju teki tehot 12+10=22. Puolet hänen maaleistaan olivat voittomaaleja ja hän jakoi voittomaalipörssin voiton Färjestad BK:n Pelle Prestbergin kanssa. NHL-seura Tampa Bay Lightning varasi Harjun 167. pelaajana.


title: Johan Harju

text: Harjun todellinen läpimurto Elitserienissä tapahtui kaudella 2008–2009 hänen tehdessä tehot 27+22=49. Harju oli Luleån paras pistemies ja maalintekijä, Elitserienin toiseksi paras maalintekijä HV71:n Martin Thörnbergin kanssa, Elitserienin seitsemänneksi paras pistemies ja voittomaalipörssin voittaja MODO Hockeyn Per-Åge Skrøderin kanssa.


title: Johan Harju

text: Kaudeksi 2009–2010 Harju vaihtoi ensimmäistä kertaa seuraa ammattilaisuransa aikana ja hän siirtyi KHL-joukkue Dinamo Moskovaan joukkuetoverinsa Linus Omarkin kanssa. Huhtikuussa 2010 Harju teki kolmivuotisen tulokassopimuksen Tampa Bay Lightningin kanssa. Hän aloitti kauden 2010–2011 AHL-joukkue Norfolk Admiralsissa, jonka kolmanneksi paras pistemies hän oli tehoilla 23+30=53. Harju pelasi kauden aikana myös ssa. Lightningin NHL-joukkueessa hän pelasi kymmenen ottelua tehopistein 1+2=3. Harju teki NHL-debyyttinsä 12. marraskuuta 2010 vieraissa Pittsburgh Penguinsia vastaan. Hän keräsi ottelussa yhden kahden minuutin jäähyn. NHL-uransa avausmaalin Harju teki 7. joulukuuta 2010 Calgary Flamesin Miikka Kiprusoffin taakse.


title: Johan Harju

text: Harju ei pelannut Lightningin organisaatiossa enää toista sopimuskauttaan, vaan hän palasi kaudeksi 2011–2012 vuoden mittaisella sopimuksella Luleå HF:ään. Harju oli 15 osumallaan joukkueen toiseksi paras maalintekijä. Kausi oli hänelle kuitenkin raskas, eikä Harju juuri missään vaiheessa sopeutunut valmentaja Jonas Rönnqvistin pelijärjestelmään. Kauden jälkeen hän jättikin seuran ja teki toukokuussa 2012 kaksivuotisen sopimuksen mestaruuden voittaneen Brynäs IF:n kanssa. Harju oli kaudella 2012–2013 joukkueen paras maalintekijä 18 osumallaan, joilla hän jakoi Elitserienin maalipörssin kuudennen sijan neljän muun pelaajan kanssa. Kaudella 2013–2014 Harju oli Brynäsin paras maalintekijä 19 osumallaan ja hän sijoittui SHL:n maalipörssissä kymmenenneksi.


title: Johan Harju

text: Kaudeksi 2014–2015 Harju siirtyi kaksivuotisella sopimuksella KHL:n laajennusjoukkue Jokereihin. Sopimus purettiin yhteisymmärryksessä tammikuussa 2015. Pian tämän jälkeen hänen ilmoitettiin palaavan Ruotsiin ja SHL-joukkue Luleå HF:ään pitkällä, kevääseen 2019 asti ulottuvalla sopimuksella. Harju oli kevään 2015 pudotuspeleissä kolmella osumallaan joukkueen paras maalintekijä Johan Forsbergin kanssa. Kaudeksi 2015–2016 hänet nimettiin Luulajan kapteeniksi. Kaudella 2016–2017 Harju oli joukkueen paras pistemies ja syöttäjä tehoilla 8+18=26. Kaudeksi 2017–2018 hän siirtyi Luulajan varakapteeniksi. Harju oli tehoilla 13+13=26 joukkueen kolmanneksi paras maalintekijä Robin Kovácsin ja Einar Emanuelssonin kanssa sekä neljänneksi paras pistemies Emanuelssonin kanssa.


title: Johan Harju

text: Harju edusti Ruotsia MM-kilpailuissa vuosina 2009 ja 2010, joista molemmat turnaukset päättyivät pronssiin. Yhteensä hän on pelannut 70 A-maaottelua tehopistein 18+17=35. Harju teki A-maajoukkuedebyyttinsä 29. maaliskuuta 2007 Budapestissä Unkaria vastaan. Hän avasi maalitilinsä A-maajoukkueessa seuraavassa heti kahdella osumalla ottelussa 30. maaliskuuta 2007 Debrecenissä Unkaria vastaan. Harju keräsi Ruotsin 1–7-voittoon päättyneessä ottelussa myös yhden syöttöpisteen.


title: Johan Harju

text: Harju on pelannut myös 11 nuorten ja yhdeksän poikien maaottelua.


title: Johan Harju

text: Harjun pikkuveli Jonatan pelaa HockeyAllsvenskan-joukkue BIK Karlskogassa. Veljesten isoäiti on suomalainen.


title: Scarlett (hahmo)

text: Scarlett on Action Force -universumissa esiintyvä sankari. Hasbron luoma hahmo esiintyi ensimmäisen kerran vuonna 1982 "A Real American Hero" lelusarjassa.


title: Scarlett (hahmo)

text: Scarlett esiintyi päähahmona vuoden 1983 minisarjassa, jossa hahmon äänenä toimi B. J. Ward.


title: Scarlett (hahmo)

text: Scarlett auttoi Dukea Skystriker hävittäjien testilentojen komentamisessa, kunnes Cobra-järjestö hyökkäsi heidän tukikohtaan tuhotakseen suurimman osan hävittäjistä. Hyökkäyksen jälkeen hänelle annettiin tehtävä soluttautua yhdessä Snake Eyesin ja Stalkerin kanssa armeijan tukikohtaan kokeillakseen heidän turvatoimia. Cobra hyökkää samaiseen tukikohtaan ja onnistuu varastamaan vakoilusatelliitin MASS laitteen avulla. Joe erikoisjoukot rakentavat oman laitteensa kukistaakseen Cobran ja lähettävät Scarlettin yhdessä Snake Eyesin, Snow Jobin, Flashin ja Tripwirein kanssa pohjois napapiiriin hakemaan kristalleja. He joutuvat ansaan luolassa ja joutuvat kohtaamaan SNAKESit, mutta selviävät huonosti taistelleista ja organisoiduista mekaanisista joukoista. Hän osallistuu vielä tohtori Vandermeerin pelastusoperaatioon, jossa Cobra joutuu samalla kiinniotetuksi.


title: Scarlett (hahmo)

text: B. J. Ward ääninäytteli Scarlettia vuoden 1985 animaatiosarjassa Action Force.


title: Scarlett (hahmo)

text: Scarlett oli sarjan ensimmäisellä kauden alussa näkymättässä roolissa. Hän työskenteli aluksi Duken kanssa avaruusasemalla, jossa hän huomasi erään tuntemattoman rahdin, jonne oli piiloutunut Cobran kätyreitä. Sittemmin Scarlett nähtiin jaksossa 9, jossa hän yritti tiedustella eräästä talosta Cobran miehiltä Cobra Commanderin olinpaikkaa. Myöhemmin Breakin saatua selville Cobran piilopaikan Joen joukot riensivät tuhoamaan sen. Scarlett saapui yhdessä Acen ja Duken kanssa Cobra Commanderin ja Destron luo tuhoamaan heidän pommien kauko-ohjaimen, mutta viholliskaksikko onnistui kuitenkin karkaamaan. Scarlett oli myöhemmin Duken, Recondon, Snake Eyesin ja Rock'n Rollin kanssa suojelemassa tohtori Shakuria, jonka Cobran miehet kuitenkin sieppasivat. Recondon johdolla he yrittivät lentää helikoptereilla Cobran tukikohtaan, mutta heidät ammuttiin alas viidakkoon. Recondon johdolla ryhmä pääsi aina joelle asti, jossa heitä vastaan tulivat Cobran sotilaat. Ryhmä onnistui kukistamaan heidät ja naamioituivat Cobran sotilaiden asuihin ja matkasivat jokea pitkin kohti Cobran tukikohtaa, jossa he pelastivat tohtori Shakurin ja estivät Cobra Commanderia käyttämästä laavan aktivointi laitetta. Tehtävän aikana Scarlett pelasti kahteen otteeseen Duken hengen aluksi ilmatilassa ja myöhemmin viidakossa.


title: Scarlett (hahmo)

text: Scarlett yritti jaksossa "Cobra's Creatures" valeasun kautta soluttautua Cobran tukikohtaan saadakseen selville kuinka Cobra Commander oli saanut maailman eläimillä uhkaamaan maailmaa. Hän ei kuitenkaan onnistunut esittämään Cobran tiedemiehen rakkauden kiinnostusta tohtori Attilaa ja joutui tyrmään Ripcordin seuraksi. Scarlett onnistui lopulta hätäkutsun avulla saamaan apujoukkoja. Spirit ja Snake Eyes pelastivat kaksikon ja muiden G.I. Joe joukkojen avustuksella hyökkäsivät Cobran tukikohtaan ja onnistuivat tuhoamaan laitteen jolla Cobra hallitsi eläimiä.


title: Scarlett (hahmo)

text: Grey DeLisle ääninäytteli Scarlettia vuoden 2009 animaatiosarjassa "".


title: Scarlett (hahmo)

text: Scarlett vieraili Washington DC:ssä varmistamassa kuolleen Majuri Bludd henkilöllisyyden. Palattuaan takaisin tukikohtaansa hän sai huomata Bazookan tulleen tapetuksi. Ryhmä tutkii mahdollista kuolinsyytä, joka selviää, kun Doc löytää käärön Bazookan suusta. Scarlett tunnistaa käärön sisältävän Arashikage klaanin symbolin, jonka viesti on tarkoitettu Snake Eyesille. Duke antaa Scarlettille mahdollisuuden valita, joko lähteä Snake Eyesin mukaan tai jäädä tukikohtaan, joista hän valitsee jälkimmäisen. Myöhemmin Dial-Tone saa selville, kuinka Cobra Commander onnistui tuhoamaan Moskovan, jonka myötä Scarlett matkaa Duken kanssa Omskiin. He saapuvat ohjusasemalle, jossa he suuntaavat kohti hiukkastykin hallintalaitetta. Scarlett yrittää kytkeä laitetta pois päältä, mutta huomaa että sen saa kuka tahansa kytkettyä takaisin päälle. Duke käskee Scarlettia asentamaan aikapommin tuhoamaan hallintalaitteen lopullisesti ja lähtemään ilman häntä, ollessaan loukkaantunut. Scarlett ei kuitenkaan suostu jättämään Dukea ja kertoo suutuksissaan haluavansa viettää elämänsä viimeiset kuusi minuuttia hänen kanssaan. Pian Ripcord ilmoittaa radion välityksellä voivansa leijua helikopterillaan siilon yllä ja laskea köyden heille pelastaakseen räjähdykseltä.


title: Scarlett (hahmo)

text: Natalia Cigliuti ääninäytteli Scarlettia "issa".


title: Scarlett (hahmo)

text: Scarlett työskentelee vänrikkinä armeijan tiedustelupalvelussa. Hän oli alun perin toimistotyöntekijä ja analyytikko, joka harjoitteli myös ninjutsua Snake Eyesin opissa mahdollista kenttätyötä varten. Scarlett sai tehtäväkseen kerätä tietoa Cobran farmaseuttiyhtiöstä ja sai tehtävää varten Duken johtaman ryhmän johon kuuluvat Ripcord, Roadblock ja Tunnel Rat. Heidän tehtävä onnistumisesta huolimatta oli ansa, jonka myötä heidät lavastettiin lainsuojattomiksi.


title: Scarlett (hahmo)

text: animaatioelokuvassa Scarlett on ryhmän varakomentaja, joka joutuu kuitenkin Zartanin panttivangiksi yrittäessään varastaa helikopteria. Snake Eyes pelastaa hänet ryhmän avustuksella.


title: Scarlett (hahmo)

text: Lisa Ann Beley ääninäytteli Scarlettia toistamiseen vuoden 2004 tietokoneanimaatioelokuvassa .


title: Scarlett (hahmo)

text: Scarlett toimi pääosin läpi elokuvan taustahahmona, erityisesti Duken rinnalla. Hän kuitenkin onnistui muun muassa yllättämään eläintarhan lääkärin Talbotin hiiviskelemästä G. I. Joen militarialueella. Talbot joutui lopulta kertomaan hiiviskelyn syyn jäätyään Scarlettin käsittelyssä alakynteen. Myöhemmin Scarlett oli hyökkäämässä muiden G. I. Joen joukkojen kanssa Cobran pohjoisnavan tukikohtaan ja myöhemmin Brasiliassa sijainneeseen Cobran valloittamaan Joen tukikohtaan. Paikalla hän ottelu hetkellisesti Baronessia vastaan.


title: Scarlett (hahmo)

text: Scarlett esiintyi vuoden 2009 elokuvassa , jossa hahmoa näytteli Rachel Nichols.


title: Scarlett (hahmo)

text: Scarlett kuului alkuperäiseen G.I. Joen erikoisjoukkoon, jotka pelastivat Duken ja Ripcordin Neo-Viperien väijytyshyökkäyksestä. Ryhmä palasi nanohiukkasydinkärkiä sisältäneen salkun ja pelastetun kaksikon kanssa heidän päämajaansa Kuiluun. Duken onnistuttua puhumaan itsensä ja Ripcordin heidän erikoisjoukkoihinsa, Scarlett valvoo heidän ammuntaharjoituksia. Pian hän joutuu taistelemaan Baronessia vastaan, kun McCallumin erikoisjoukot hyökkäävät heidän päämajaansa. Scarlettilla oli hetken aikaa etulyöntiasema käyttäessään näkymättömäksi muuttuvaa asua. Baroness kuitenkin heitti öljyä hänen päälleen, jotta näkymättömyys katoaisi ja sai kuristettua hänet ketjun avulla tajuttomaksi. Scarlett ei kestänyt tappiota, mutta otti opikseen Ripcordin lohduttaessa häntä. Myöhemmin Scarlett avitti yhdessä Heavy Dutyn kanssa Dukea ja Ripcordia, jotka jahtasivat Pariisissa Baronessia ja Storm Shadowta. Tehtävän päätteeksi he onnistuivat juuri ja juuri pelastamaan Pariisin isommilta tuhoilta, mutta Duke joutui siepatuksi. Scarlett matkaa yhdessä erikoisjoukon kanssa kohti pohjoisnavalla sijaitsevaa McCallumin MARS tukikohtaa pelastaakseen Duken. Scarlett lopulta siirtyy ohjeistamaan Breakerin kanssa Ripcordia, joka lähti tuhoamaan kolme nanohiukkasydinkärkiohjusta MARS tukikohdan vielä prototyyppiversio hävittäjästä.


title: Montrealin elokuvajuhlat

text: Montrealin elokuvajuhlat ("Montreal World Film Festival" eli "Montreal International Film Festival", WFF, ) on perustettu 1977. Juhla on Kanadan vanhin kansainvälinen elokuvajuhla ja ainoa kilpailun sisältävä elokuvajuhla, jonka FIAPF on hyväksynyt Pohjois-Amerikassa. Julkinen juhla pidetään elokuun lopussa Montrealissa Quebecissa. Juhla poikkeaa Toronton elokuvajuhlista siinä suhteessa, että se keskittyy kaikkialta maailmasta tuleviin erilaisiin elokuviin, ei niinkään Hollywood-tuotantoon.


title: Montrealin elokuvajuhlat

text: Mikko Kuparinen sai vuonna 2015 Montrealin elokuvajuhlilla parhaan ohjaajan palkinnon elokuvasta "2 yötä aamuun".


title: Sotilaslääketiede

text: Sotilaslääketiede on tiede joka perustuu niin rauhanajan kuin erilaisten poikkeusolojen sotilaslääketieteen keskeisiin potilaan hoitoa koskeviin asioihin ja käytäntöihin. Tieteessä opitaan muun muassa poikkeusolojen kenttälääkinnän rakenteen asioita ja kehittämistä.


title: Sotilaslääketiede

text: Suomessa maanpuolustuskorkeakoulussa voi tutkia sotilaslääketiedettä. Sotilaslääketieteen museo sijaitsee Lahdessa.


title: Argon lastu

text: Argon lastu ("Argóarflísin") on Sjónin vuonna 2005 ilmestynyt romaani. Teos on ilmestynyt suomeksi vuonna 2008 Liken kustantamana Tuomas Kaukon suomennoksena.


title: Chartismi

text: Chartismi () oli Isossa-Britanniassa toiminut poliittista ja sosiaalista uudistusta kannattanut työväenliike, joka toimi vuosien 1838–1850 välillä. Liike vaati poliittisten oikeuksien laajentamista ja äänioikeutta työväelle.


title: Korpiludekääpä

text: Korpiludekääpä ("Skeletocutis odora") on melko harvinainen yksivuotinen kääpälaji. Se kasvaa vanhojen kuusten rungolla, joskus myös haavassa. Sieni on kellanvalkoinen ja vetinen tai vahamainen, ja sen pillistö muodostaa kerroksia. Hajun on kuvattu olevan sekoitus imelää hajuvettä ja metsäludetta. Korpiludekääpä on yksivuotinen ja alustanmyötäinen. Käävän reuna mutkittelee kaarnan koloissa. Kuultava lohkopinta voi olla jopa 1 cm paksu keskeltä. Pillit lohkeavat helposti pituussuunnassa ja muuttuvat kuivuessaan likaisenruskeiksi.


title: Korpiludekääpä

text: Korpiludekääpä on Suomessa silmälläpidettävä laji. Se kasvaa tuoreilla ja lehtomaisilla kankailla, joissa on lahopuuta. Sitä on uhannut metsien ikärakenteen muutokset; vanhojen metsien, kookkaiden puiden, kuloalueiden ja muiden luontaisen sukkession alkuvaiheiden väheneminen. Viimeisimmän Luonnonvarakeskuksen valtakunnan metsien inventoinnin perusteella Suomen metsien ikärakenne on muuttunut Korpiludekäävälle suotuisampaan suuntaan.


title: Celtic Manor Resort

text: Celtic Manor Resort on golf-keskus Newportissa, Walesissa. Siellä pelattiin vuoden 2010 Ryder Cup.


title: Celtic Manor Resort

text: Vuonna 1860 alueelle rakennettiin kartano, "The Manor House". Sen rakennutti Thomas Powell, joka oli aikansa suurimpia hiilentuottajia. Powell loi omaisuutensa pienestä. Hän aloitti kolmen muun kanssa työskentelemällä hakulla ja lapiolla.


title: Celtic Manor Resort

text: Vuonna 1915 Manor House siirtyi neljännelle omistajalleen, Sir John Wyndham Baynonelle, joka rakennutti Manoriin lisäsiiven. Vuonna 1930 Manor lahjoitettiin terveysviranomaisille ja 1940 siitä tehtiin synnytyssairaala. Ennen sulkemistaan 1970-luvulla, sairaalassa syntyi yli 60 000 lasta.


title: Celtic Manor Resort

text: Manorin synnytyssairaalassa syntynyt Sir Terence Matthews osti tilan ja sitä ympäröivän tontin vuonna 1980, ja rakennutti sairaalasta viiden tähden pienoishotellin kongressitiloineen. Tämän jälkeen alueella on rakennettu paljon. Sinne on valmistunut muun muassa 330 hotellihuonetta, 32 sviittiä, kongressikeskus, kolme golfkenttää, kaksi kuntoklubia, kaksi kylpylää ja viisi ravintolaa. Investoinnin kokonaiskustannusarvio nousee 140 miljoonaan puntaan.


title: Anne-Mari Hyryläinen

text: Anne-Mari Hyryläinen (o.s. Koskinen, s. 15. elokuuta 1978 Tampere) on suomalainen kestävyysurheilija. Hän edustaa nauvolaista Nagu Idrottsföreningiä ja häntä valmentaa Simo Wannas. Vuoteen 2016 asti hän edusti Helsingin Jyryä.


title: Anne-Mari Hyryläinen

text: Hyryläinen saavutti Mount Everestin huipun toisena suomalaisnaisena 23. toukokuuta 2010. Ensimmäisenä suomalaisnaisena Mount Everestin valloitti Carina Räihä, joka nousi huipulle 17. toukokuuta 2010. Hyryläinen on kiivennyt muun muassa myös Lhotselle ja Manaslulle.


title: Anne-Mari Hyryläinen

text: Urheilussa Hyryläinen on keskittynyt pääasiassa kestävyysjuoksuun ja hänen päämatkansa on maraton. Hän on voittanut maratonilla SM-kultaa vuonna 2014 ja SM-hopeaa vuonna 2004 sekä puolimaratonilla SM-kultaa 2017. Lisäksi hän on ollut SM-mitaleilla duathlonissa. Pekingin MM-kisoissa 2015 Hyryläinen oli maratonin 29:s ajalla 2.41.59. Hyryläinen juoksi silloisen maratonennätyksensä 2.35.17 Dubaissa tammikuussa 2015. Helmikuussa 2016 hän juoksi puolimaratonin ennätysaikaansa 1.12.27, parhaaseen suomalaisaikaan 16 vuoteen. Huhtikuussa 2016 hän paransi maratonennätystään Hampurin maratonilla 2.34.12:een. Amsterdamin EM-kilpailuissa 2016 hän sijoittui puolimaratonilla 20:nneksi ajalla 1.13.13 ja Rion olympialaisissa maratonilla 51:nneksi ajalla 2.39.02. Lontoon MM-kisoissa 2017 Hyryläinen oli maratonin 25:s ja vain kuusi eurooppalaista juoksijaa hänen edellään.


title: Anne-Mari Hyryläinen

text: Tammikuussa 2017 Hyryläinen juoksi oman ennätyksensä Dubain maratonilla. Aika 2.32.19 alitti myös Lontoon maailmanmestaruuskilpailujen tulosrajan. Tammikuussa 2018 Hyryläinen paransi ennätystään, Suomen kaikkien aikojen 4:s, niin ikään Dubain maratonilla ajalla 2.28.53.


title: Anne-Mari Hyryläinen

text: Hyryläinen asuu Dubaissa.


title: Jalkapallon Mestaruussarjan kausi 1987

text: Mestaruussarja-kausi 1987 oli Suomen jalkapalloilun Mestaruussarjan 55. kausi. Kauden mestaruuden voitti Helsingin Jalkapalloklubi.


title: Jalkapallon Mestaruussarjan kausi 1987

text: "Euroopan Cup:"


title: Jalkapallon Mestaruussarjan kausi 1987

text: "UEFA Cup:"


title: Campbell

text: Campbell voi tarkoittaa seuraavia:


title: B.o.B

text: Bobby Ray Simmons, Jr. (s. 15. marraskuuta 1988 Winston-Salem, Pohjois-Carolina), tunnetaan myös esiintymisnimellä B.o.B, on yhdysvaltalainen muusikko ja tuottaja. Hänen esiintymisnimensä tulee OutKast-yhtyeen kappaleesta "B.O.B." (lyhennys lauseesta "Bombs over Baghdad"). Vuonna 2010 hän nousi kansainväliseen suosioon singleillä "Nothin' on You" ja "Airplanes", jotka molemmat sijoittuivat singlelistojen kärkeen monissa maissa. Yhdysvalloissa "Nothin' on You" sijoittui ykköseksi Billboard Hot 100 -listalla ja "Airplanes" parhaimmillaan toiseksi.


title: B.o.B

text: B.o.B:n debyyttialbumi "" julkaistiin 27. huhtikuuta 2010. Albumi julkaistiin T.I.:n levy-yhtiö Grand Hustle Recordsin alaisuudessa ja albumilla vierailevat Lupe Fiasco, T.I., Playboy Tre, Hayley Williams (Paramoresta), Rivers Cuomo (Weezeristä), Rico Barrino, Janelle Monáe, Bruno Mars ja Eminem. Albumin ensimmäisenä singlenä julkaistiin "Nothin' on You" -kappale 2. helmikuuta 2010 Yhdysvalloissa. Kappaleella vierailee Bruno Mars. Single sijoittui Billboard Hot 100 -listan ykköseksi. Toisena singlenä julkaistiin "Airplanes" 13. huhtikuuta 2010. Yhdysvalloissa se sijoittui singlelistan kakkoseksi ja Suomessa parhaimmillaan seitsemänneksi. Kolmas single "Magic" julkaistiin 6. heinäkuuta 2010 ja neljäs single "Don't Let Me Fall" 30. marraskuuta 2010. "Airplanes" -kappaleella laulaa myös Paramore-yhtyeen Hayley Williams ja "Airplanes Part II" -kappaleella Williams sekä Eminem.


title: B.o.B

text: Albumi julkaistiin 27. huhtikuuta 2010 ja se on kerännyt yleisesti positiivisia arvosteluja. Yhdysvalloissa albumi myi viikossa 84 000 kopiota ja debytoi ykkössijalla Billboard 200 -listalla. Se teki B.o.B:sta ensimmäisen miessooloartistin sitten vuoden 2006 Rick Rossin, jonka debyyttialbumi menee ensimmäisellä julkaisuviikolla listan ykkössijalle. Heinäkuussa B.o.B ilmoitti aloittavansa elokuussa kiertueen nimeltä The SHOOTiN for Stars Tour.


title: B.o.B

text: Simmons on suorapuheinen salaliittoteoreetikko ja hän on tuonut julki vallitsevan yleisen mielipiteen vastaisia kantojaan haastatteluissa, sosiaalisessa mediassa ja musiikissaan. Simmons on laulanut useista yhteiskunnallisista ja poliittisista kysymyksistä, kuten taistelussa afroamerikkalaisten alistuneesta tilanteesta, poliisin väkivallasta ja amerikkalaisen yhteiskunnan poikkeuksellisuudesta. Simmons uskoo, että maapallo on litteä, Apollo 13 kuuhun laskeutuminen oli lavastettua, syyskuun 11. päivän iskut 2001 olivat sisäpiirin tekemiä, Illuminaatit johtaa uutta maailmanjärjestystä ja Yhdysvaltain hallitus harjoittaa ihmisten kloonausta. Simmonsin kommentit salaliittoteoriasta, joka väittää juutalaiset valvovat Yhdysvaltain hallitusta sai Anti-Defamation Leaguen kommentoimaan niitä antisemistisinä.


title: Storm Shadow

text: Storm Shadow on Action Force -universumissa esiintyvä superroisto. Larry Haman luoma hahmo esiintyi ensimmäisen kerran vuonna 1984 G.I. Joe: A Real American Hero -sarjakuvalehden numerossa 21. Se esiintyi myös samana vuonna samannimisessä Hasbron lelusarjassa.


title: Storm Shadow

text: Storm Shadow tunnetaan parhaiten Cobra Commanderin henkivartijana ja salamurhaajana. Hän liittyi Cobran organisaatioon vain koston mielessä, kun Cobra Commander lupasi hänelle paljastaa setänsä murhaajan. Hänen miekkaveljensä Snake Eyes kuitenkin sai vakuuteltua häntä luopumaan kostosta. Storm Shadow liittyi hetkeksi Joen erikoisjoukkoihin Snake Eyen kanssa, mutta joutui erään tehtävän aikana Cobran sieppaamaksi. He aivopesivät Storm Shadow'n, joka jatkoi taisteluaan Snake Eyeta vastaan.


title: Storm Shadow

text: Keone Young ääninäytteli Storm Shadowta vuoden 1985 animaatiosarjassa Action Force.


title: Storm Shadow

text: Storm Shadow työskenteli Majuri Bluddin alaisena ja oli ajamassa kätyreidensä kanssa Alpainia ja Bazookaa jäälautalle ajelehtimaan keskellä pohjoisnavan merta. Quick Kick saapui kuitenkin paikalle pelastamaan kaksikon ja voitti kaksinkamppailussa Storm Shadown. Myöhemmin Cobra Commanderin kasattua joukkonsa uudelleen Storm Shadow yritti opettaa uusille Cobran sotilaille ninjataitoja. Hän auttoi myös Zartania salakuljettamalla pommin maailmanlaajuisen puolustusturvakeskuksen sisälle. Kaksikko jäi kiinni, mutta Storm Shadow jäi tappelemaan Spiritin kanssa, jotta Zartan pääsisi asentamaan pommin. Zartanin palattua hän keskeytti Storm Shadown tappelun lyömällä Spiritin tajuttomaksi ja käski häntä viemään Spiritin Cobran vankilaan. Dreadknocksit yrittävät pitää hauskaa sulkemalla sellin ja päästämällä naurukaasua sisään. Storm Shadow saapuu paikalle ja ajaa Dreadknocksit pois huomauttaen ettei se ole kunniallista kohdella vankeja kaltoin. Spirit onnistuu lopulta karkaamaan sellistään vaikka Storm Shadow yrittää pysäyttää hänet jousipyssyllä.


title: Storm Shadow

text: Cobra Commanderin yritettyä kaapata G.I. Joen satelliitin se putosi Afrikkaan, jonne hän lähetti Storm Shadowta etsimään kyseistä laitetta. Storm Shadow joutui jälleen kohtaamaan G.I. Joen sotilaita ja onnistui karkaamaan ensimmäisellä kerralla lyödessään Dustyn nurin. Hän yritti yllättää G.I. Joen lisäjoukot, mutta lopulta molemmat joutuivat paikallisten primor alkuasukkaiden vangeiksi. He veivät vankinsa asuinalueelleen, jossa Storm Shadow ja muut näkivät alkuasukkaiden pitävän satelliittia hallussaan ja olettivat sen olevan Jumala. Storm Shadow onnistui pakenemaan Spiritin ja Lady Jayen avustuksella, kun he tekivät yhteistyötä karatakseen alkuasukkailta. Storm Shadow kuitenkin yritti tappaa vasta lasten iässä olleita alkuasukkaita, jonka seurauksena he kääntyivät pelkästään Cobran joukkoja vastaan. Storm Shadow onnistui pakenemaan, mutta palasi yöllä takaisin saadakseen satelliitin haltuunsa. G.I. Joen joukot ja alkuasukkaat olivat kuitenkin järjestäneet ansan ja yllättivät Cobran joukot. Taistelun päätteeksi satelliitti tuhoutui.


title: Storm Shadow

text: DIC Entertainmentin tuottamassa animaatiosarjassa Storm Shadow'n äänenä toimi Scott McNeil vuosina 1990-1991.


title: Storm Shadow

text: Storm Shadow oli tällä kertaa liittynyt G.I. Joen joukkojen Ninja Force ryhmään ja Cobra Commander piti häntä petturina. Storm Shadow väitti kuitenkin liittyneensä Cobran organisaatioon, koska halusi saada selville, kuka oli epäkunnioittava hänen ninjaklaania kohtaan.


title: Storm Shadow

text: Tom Wayland ääninäytteli Storm Shadow'ta :ssa vuosina 2005-2006.


title: Storm Shadow

text: Storm Shadow'n ja Snake Eyesin välinen kilpailu oli sarjan yksi keskeisiä juonia. Hän syyttää Snake Eyeta Arashikage klaanin tuhoutumista. Sarjan virallisilla nettisivuilla ilmoitettiin Storm Shadow'n olleen soluttautuneena Cobran tukikohdassa, kunnes jäi kiinni. Hänet aivopestiin uskomaan, että Joen joukot ja Snake Eyes ovat hänen vihollisiaan.


title: Storm Shadow

text: Eric Bauza ääninäytteli hahmoa minisarjassa vuonna 2009.


title: Storm Shadow

text: Sarjassa Storm Shadow oli muinoin Snake Eyesin pahin kilpailija ja pelkäsi setänsä opettavan kilpailijalleen ennemmin tappavan liikkeen "Seven Steps to the Sun". Setänsä kieltäytyi opettamasta tätä hänelle vaatimuksista huolimatta, jonka seurauksena Storm Shadow tapatti hänet palkkaamalla Zartan ampumaan setänsä. Snake Eye yritti estää kohtalon, mutta ei ehtinyt ajoissa ja joutui myös itse ammutuksi.


title: Storm Shadow

text: Storm Shadow kutsuu Snake Eyen viimeiseen taistoon, tappamalla Bazookan ja asettamalla hänen suuhunsa Arashikage klaanin symboleilla viestin haasteesta. Storm Shadow paljastaa samalla todellisen vihan syynsä Snake Eyeta kohtaan. Storm Shadow ottaa yliotteen käyttämällä erikoisliikettään, mutta Snake Eyes vastaa hänen iskuihinsa käyttämällä Storm Shadow'n sedän opettamaa "Seven Steps to the Sun" liikettä ja tappaa Storm Shadow'n.


title: Storm Shadow

text: Storm Shadow esiintyi cameo-roolissa elokuvan alussa, kun Serpentor huusi kaikille Cobran jäsenille.


title: Storm Shadow

text: Ty Olsson ääninäytteli Storm Shadowta vuoden 2004 tietokoneanimaatioelokuvassa .


title: Storm Shadow

text: Storm Shadown päätehtävä elokuvan aikana oli varastaa Cobra Commanderin käskystä koodit Brasiliassa sijaitsevaan G. I. Joe joukkojen tukikohdan tietokoneeseen. Matkalla hän joutuu kohtaamaan Snake Eyesin ja hänen oppilaansa Kamakuran ja Jinxin. Ensimmäisellä kerralla Storm Shadow onnistuu pakenemaan, mutta joutui kohtaamaan Snake Eyesin uudelleen elokuvan loppupuolella.


title: Storm Shadow

text: Lee Byung-hun esitti Storm Shadow'ta vuoden 2009 elokuvassa ja Brandon Soo Hoo esitti hahmoa lapsena.


title: Storm Shadow

text: Noin 10-vuotiaana Storm Shadow sai orpona olleen Snake Eyesin kiinni varastamassa heidän klaaninsa ruokaa Tokiossa. Hän yritti puolustaa omaisuuttaan tappelemalla Snake Eyesia vastaan. Heidän mestarinsa kuitenkin oli vakuuttunut nuoren pojan taistelutaidoista ja otti orvon huostaansa antaen samalla tälle nimeksi Snake Eyes. Muutaman vuoden aikana Storm Shadow sparrasi Snake Eyeta vastaan voittaen hänet useaan otteeseen. Heidän mestarinsa näki jokaisen ottelun, mutta ei osoittanut tyytyväisyyttään häntä kohtaan. Eräänä päivänä Snake Eyes voitti hänet ja mestari taputti hänen voittonsa myötä. Tästä kateellisena Storm Shadow tappoi mestarinsa miekalla ja pakeni tiehensä.


title: Storm Shadow

text: Vuosia myöhemmin Storm Shadow oli liittynyt James McCullenin palkkalistoille salamurhaajaksi ja Baronessin henkivartijaksi, sekä mentoriksi. McCullen lähetti hänet auttamaan Baronessia hankkimaan nanohiukkasydinkärkiä ja tappamaan Baronessin aviomiehen Daniel DeCobrayn mikäli hän koskisi naiseen. Storm Shadow tapaa Snake Eyesin vuosien jälkeen G.I. Joe erikoisjoukkojen tukikohdassa, josta he saavat käsiinsä ydinkärjet. Kaksikko siirtyy Pariisiin, jossa he saavat käskettyä tiedemiehenä työskentelevää DeCobrayta aktivoimaan ydinkärjet, jonka jälkeen Baroness antoi syyn Storm Shadow'lle tappaa miehen suudellessaan DeCobrayta, sillä he eivät enää tarvitsisi miehen palveluksia.


title: Storm Shadow

text: Elokuvan lopulla Storm Shadow näkee Snake Eyesin McCullenin pohjoisnavan tukikohdassa ja haastaa hänet kaksinkamppailuun. Hän kuitenkin häviää kamppailun ja joutuu puukotetuksi pudoten jäiseen veteen.


title: Ruuhkamaksu

text: Ruuhkamaksu on usein ruuhkautuvien tiealueiden käytöstä perittävä maksu, jonka pääasiallisena tarkoituksena on ehkäistä ruuhkautumista. Ruuhkamaksu on käytössä useissa kaupungeissa. Suomessa ei ole käytössä ruuhkamaksuja, mutta maksun käyttöönottoa pääkaupunkiseudulla selvitetään.


title: Ruuhkamaksu

text: Lontoo on yksi Euroopan suurimmista kaupungeista, ja sen asukasluku oli vuoden 2012 väestötutkimuksessa noin 8,3 miljoonaa. Lontoon koko ympäristön asukasluku on noin 12 miljoonaa. Lontoon ruuhkamaksualue on niin sanotun Inner Ring Roadin rajaama alue Lontoon keskustassa, ja se otettiin käyttöön 17. helmikuuta 2003. Vuoden 2007 helmikuussa ruuhkamaksualue laajentui länteen lähes kaksinkertaistaen alueen koon.


title: Ruuhkamaksu

text: Ruuhkamaksualueella kello 7 ja 18.30 välisenä aikana autoilevan tulee maksaa kahdeksan punnan lisämaksu, joka alun perin oli viisi puntaa. Lisämaksun suuruus ei riipu siitä alueella vietetystä ajasta, vaan on päiväkohtainen. Maksun voi suorittaa usealla tavalla (esimerkiksi verkossa, puhelimella, tekstiviestillä ja maksupisteillä) kyseisen vuorokauden loppuun asti. Maksun voi suorittaa seuraavana päivänä, jolloin se maksaa 10 puntaa. Toisen päivän jälkeen maksuun lisätään 100 punnan sakko.


title: Ruuhkamaksu

text: Lontoon ruuhkamaksu perustuu 230 valvontakameraan, jotka kuvaavat alueelta poistuvat ja alueelle saapuvat autot. Tietokone vertaa kuvattuja rekisterinumeroita maksurekisterin tietoihin, ja maksutta alueella olleille lähetetään edellä mainittu sakko. Rekisterinumerontunnistuksen epävarmuuksien vuoksi ihminen käy läpi tietokoneen löytämät rekisterinumerot ennen sakon lähettämistä.


title: Ruuhkamaksu

text: Bussien, pikkubussien, taksien, hälytysajoneuvojen, moottoripyörien ja jotakin vaihtoehtopolttoainetta käyttävien ajoneuvojen ei tarvitse maksaa maksua.


title: Ruuhkamaksu

text: Maksujärjestelmän seurauksena Lontoon keskustan liikennejärjestelyistä vastaava viranomainen ("Transport for London") arvioi ruuhkien vähentyneen keskimäärin noin 25 prosenttia, onnettomuuksien vähentyneen hiukan vertailuarvoja enemmän, matka-aikojen lyhentyneen ja vaikutuksen kaupalliseen toimintaan olevan neutraali. Valtaosa alueen kaupoista suhtautuu ruuhkamaksualueeseen positiivisesti Transport for Londonin mukaan.


title: Ruuhkamaksu

text: Ruuhkamaksujen vaikutus Lontoon talouteen on vahvan kiistan aiheena. Maksua ovat kritisoineet useat kaupat, joiden toimintaan lisämaksulla on ollut suuri vaikutus myynnin laskun ja kasvaneiden toimituskulujen kautta, vaikka kokonaisuutena maksujen vaikutus alueen talouteen on arvioitu neutraaliksi. Maksualueen ulkopuolella lisämaksu on myös johtanut pysäköintimaksuihin aiemmin ilmaisilla pysäköintialueilla haitaten niiden alueiden asukkaita.


title: Ruuhkamaksu

text: Ruuhkamaksun vastustus ei ole johtanut järjestelmän hylkäämiseen, koska vuonna 1999 Suur-Lontoon hallintoelin ("Greater London Authority") sääti, että ruuhkamaksujärjestelmän luominen olisi tulevaisuudessa pormestarin vallan alainen asia. Vuonna 2000 pormestariksi valittu Ken Livingstone ryhtyikin toteuttamaan ruuhkamaksujärjestelmää vaalilupaustensa mukaisesti.


title: Ruuhkamaksu

text: Singaporessa asuu lähes viisi miljoonaa ihmistä ja alueen väestötiheys on noin 6 700 asukasta neliökilometriä kohden. Singaporen tullimaksujärjestelmä, Electronic Road Pricing (ERP), on maailman ensimmäinen sähköinen tietullimaksujärjestelmä, joka otettiin kaupungissa käyttöön syyskuussa 1998. Sittemmin vastaavia maksujärjestelmiä on otettu käyttöön Lontoossa, Tukholmassa, Oslossa, Bergenissä ja Trondheimissa.


title: Ruuhkamaksu

text: Järjestelmä koostuu Singaporen ydinkeskusta-alueen sisääntuloväylillä olevista ERP-tulliasemista, jotka laskuttavat automaattisesti alikulkevia autoja niiden pakollisten IU-laitteiden (In-Vehicle Unit) avulla. Maksun suuruus riippuu kellonajasta ja tulliasemasta vaihdellen välillä 0,25–3 Singaporen dollaria. Testejä tulliasemien korvaamisesta satelliittipaikannukseen perustuvalla järjestelmällä on tehty.


title: Ruuhkamaksu

text: Tullialueen käyttöönotto on paikallisen liikenteestä vastaavan viranomaisen ("Land Transport Authority") mukaan nostanut keskituntinopeuksia 20 %, vähentänyt ruuhkahuippujen liikennettä ja vähentänyt tullialueen sisäistä liikennettä järjestelmän toimintatunteina 13 %. Lisäksi autopoolit ovat kasvaneet suosiossa ja liikennevirtojen huiput tasaantuneet teiden käytön jakaantuessa tasaisemmin eri aikoina.


title: Ruuhkamaksu

text: Järjestelmän ongelmiksi kerrotaan tietulliasemien siirtävän liikennettä pääväyliltä pienemmille teille, jotka ruuhkautuvat herkästi.


title: Ruuhkamaksu

text: Tukholmassa järjestettiin ruuhkamaksualuekokeilu 3. tammikuuta – 30. kesäkuuta 2006. Se oli osa niin sanottuja Tukholman kokeiluja (), joihin kuului myös lisäyksiä julkisen liikenteen tarjonnassa ja liityntäpysäköintimahdollisuuksissa. Maksualueen rajasivat kaupunginosat Södermalm, Norrmalm, Vasastaden, Östermalm, Kungsholmen, Stora Essingen, Lilla Essingen ja Djurgården.


title: Ruuhkamaksu

text:
Ruuhkamaksukokeilu oli voimassa kello 6:30–18.30, ja sen suuruus vaihteli kellonajasta riippuen 10 kruunusta 20 kruunuun (karkeasti 1–2 €) ollen korkeimmillaan 7.30–8.30 ja 16.00–17.30. Maksu piti maksaa aina kun maksualueen rajan ylittäessä, ja enimmäiskustannus päivässä yhdelle ajoneuvolle oli 60 kruunua. Ruuhkamaksu ei ollut voimassa viikonloppuisin, pyhinä tai pyhää edeltävänä päivänä.
Tulliasemia oli 18 sisääntuloväylällä, joista jokaisessa toistakymmentä kameraa rekisteröi ohi ajavien autojen rekisterikilven. Tulliasemat myös ilmoittivat ajankohtaisen maksuluokan, mutta asemilla ei ollut mahdollista maksaa kyseistä maksua. Oikea maksu täytyy suorittaa omatoimisesti viiden päivän sisällä Ruotsin tielaitoksen ("Vägverket") tilille. Suoraveloitus tililtä oli mahdollista, jos autossa oli asianmukainen radiolähetin. Maksu oli mahdollista maksaa myös Pressbyrån-kioskeilla ja 7-eleveneissä. Maksun laiminlyöminen johti 70 kruunun (7,5 €) muistutuslaskuun, jonka laiminlyöminen johti kuukauden kuluessa lähetettävään 500 kruunun (54 €) lisämaksuun, joka erääntyessään siirtyi ulosottoon.


title: Ruuhkamaksu

text: Bussien, taksien, hälytysajoneuvojen, diplomaattiajoneuvojen, sotilasajoneuvojen ja vaihtoehtopolttoaineita käyttävien ajoneuvojen ei tarvinnut maksaa maksua. Maksu koski vain autoja, joten moottoripyörät tai mopot eivät ole maksuvelvollisia.


title: Ruuhkamaksu

text: Järjestelmän vaikutuksesta ruuhkien kerrottiin vähentyneen 22 %, ja Ruotsin Naturvårdsverket (Ympäristöministeriön alainen laitos) arvioi järjestelmän päästövähennysten vähentävän vuositasolle muunnettuna 25-30 ennenaikaista kuolemaa.


title: Ruuhkamaksu

text: Ruuhkamaksusta (trängselskatt) järjestettiin kansanäänestys 17. syyskuuta 2006, jossa Tukholman lähiöt ja valtaosa niiden asukkaista vastustivat ruuhkamaksua samalla kun maksualueella asuvat kannattivat sitä. Ruotsin hallitusliittouma Allianssi Ruotsin puolesta ilmoitti 1. lokakuuta 2006 luovansa pysyvän ruuhkamaksualueen. Vakituiseksi käytännöksi Tukholman ruuhkamaksu muodostui 1.8.2007.


title: Ruuhkamaksu

text: Perusteluna ruuhkamaksualueen vakiinnuttamiselle esitettiin sen kyky rahoittaa liikennejärjestelyjen vaatimia investointeja. Alun perin ruuhkamaksu perusteltiin liikenteen sujuvoittamis- ja ympäristösyillä. Tukholman ruuhkamaksut ovat kuitenkin olleet taloudellinen fiasko, sillä järjestelmän kulut ovat ylittäneet siitä kertyneet tulot. Nollatilanne, jossa järjestelmän tulot kattaisivat järjestelmän menot, odotetaan saavutettavan aikaisintaan vuonna 2011.


title: Ruuhkamaksu

text: Kritiikkiä on esitetty ruuhkamaksujärjestelmän epätasavertaisuutta kohtaan, sillä maksualueen sisällä liikkuvien ei tarvitse maksaa mitään. Myös ruuhkamaksujen tarpeellisuutta on kritisoitu, koska kaikilla maksualueilla ei ole ympäristöongelmia, joilla ruuhkamaksua perusteltiin. Tukholman kauppakamari arvioi järjestelmän haittaavan kauppaa, toiset arvioivat sen lisäävän alueen hintatasoa toimituskustannusten kasvaessa. Ruotsin suurin autoilijoiden edustusjärjestö, Motormännens Riksförbund, vastusti lisäkuluja autoilijoille ja järjesti onnistuneen adressin kansanäänestyksen järjestämiseksi.


title: Ruuhkamaksu

text: Ongelmistaan huolimatta ruuhkamaksut ovat saavuttaneet huomattavan suuren suosion tukholmalaisten keskuudessa. Kuninkaallisen teknillisen korkeakoulun vuonna 2012 järjestämän kyselytutkimuksen mukaan 67 % tukholmalaisista äänestäisi kansanäänestyksessä nykyisen järjestelmän puolesta. Mikäli ruuhkamaksun tuotot käytettäisiin lyhentämättömänä joukkoliikenteen tukemiseen, äänestäisi peräti 82 % kyselyyn vastanneista tukholmalaisista lain puolesta. Myös Kokoomuksen ruotsalainen sisarpuolue Maltillinen kokoomus on tyytyväinen ruuhkamaksuihin ja kannattaa niitä siitä huolimatta, että vastusti ruuhkamaksuja voimakkaasti ennen niiden käyttöönottoa vuonna 2006.


title: Ruuhkamaksu

text: Pääkaupunkiseudun ruuhkamaksuehdotus on selvityksen alla oleva Suomen liikenne- ja viestintäministeriön käynnistämä ruuhkamaksuselvitystyö, jossa tutkitaan mahdollisen ruuhkamaksun yhteiskunnallisia vaikutuksia Helsingin seudulla. Selvityksellä pyritään saamaan lisää tietoa uudemmista liikennepoliittisista keinoista, kuten liikenteen hinnoittelusta.


title: Ruuhkamaksu

text: Ruuhkamaksulla pyrittäisiin vähentämään ruuhkia ja päästöjä sekä hankkimaan lisävaroja joukkoliikenteen kehittämiseen. Ruuhkamaksun pelätään kuitenkin aiheuttavan muurin pääkaupunkiseudun rajalle rajoittamalla ihmisten vapaata liikkumista. Helsingin kaupunginhallitus äänesti ruuhkamaksujen puolesta 2. marraskuuta 2009, ja toteutuessaan ruuhkamaksuilla rajoitettu tieosuus tulee olemaan käytännössä maksullinen tie.


title: Ruuhkamaksu

text: Joulukuussa 2009 liikenne- ja viestintäministeriön asettaman työryhmän tavoitteena on toteuttaa pääkaupungin ruuhkamaksusta lisäselvitys vuoden 2010 loppuun mennessä, jolla pyritään selvittämään erityisesti ruuhkamaksun vaikutuksia sosiaaliseen tasa-arvoon, tavaraliikenteelle, aluetaloudelle sekä yhdyskuntarakenteeseen. Lisäksi selkeytetään tämänkaltaisen maksullisen tien tavoitteet sekä selvitetään siihen liittyvät hallintomallit.


title: Ruuhkamaksu

text: Suomessa tiekapasiteettiongelmia on pyritty ratkomaan rakentamalla lisää teitä, suosimalla joukkoliikennettä ja lisäämällä pysäköintimaksuja. Helsingin keskustan liikennemäärät ovat muuttuneet viimeisen 30 vuoden ajan vain vähän, mutta pääkaupunkiseudun pääväylät ovat maan vilkkaimmin liikennöityjä väyliä. Niistä Kehä I Helsingin keskuspuiston kohdalla on Suomen vilkkaimmin liikennöity tieosa, jossa ajaa yli 100 000 ajoneuvoa vuorokaudessa. Seudun pahimmat ruuhkat muodostuvat aamuisin ja iltapäivisin kehäteille sekä seudun poikittaisliikenteeseen.


title: G. I. Joe: Renegades

text: G. I. Joe: Renegates on Hasbro Studiosin tuottama 26-osainen animaatiosarja, joka perustuu Action Forceen. Sarjan oli määrä alkaa Yhdysvalloissa mahdollisesti 10. lokakuuta 2010 The Hubilla, mutta Hasbro Studiosin toisen sarjan "n" tavoin televisioesitystä myöhäistettiin marraskuulle.


title: G. I. Joe: Renegades

text: Renegatesissa on vaikutteita vuonna 2009 julkaistusta elokuvasta "".


title: G. I. Joe: Renegades

text: Ryhmä nuoria G. I. Joe -sotilaita leimataan karkulaisiksi erään pieleen menneen vakoilutehtävän johdosta. Tehtävän aikana Cobran lääketeollisuus räjähtää ja Cobran jäsenet syyttävät median kautta Joen sotilaita rikollisiksi. Duke, Scarlett, Roadblock, Tunnel Rat ja Ripcord joutuvat pakenemaan omilta joukoiltaan, viranomaisilta ja Cobran palkkamurhaajilta, jotta he voisivat paljastaa Cobran teollisuuden todellisen tarkoituksen ja heidän salaperäisen johtajansa Adam DeCobrayn.


title: Might Just Take Your Life

text: Might Just Take Your Life on Deep Purple -yhtyeen kappale ja single sen kahdeksannelta studioalbumilta "Burn". Kyseisellä albumilla yhtyeen kokoonpano oli muuttunut ja samalla kappaleita ei enää merkitty automaattisesti koko yhtyeen yhdessä tekemiksi. ”Might Just Take Your Lifen” tekijöiksi on merkitty Ritchie Blackmore, David Coverdale, Jon Lord ja Ian Paice. Lisäksi Glenn Hughesin osallistuminen kappaleen työstöön on epävarmaa, sillä häntä ei merkitty "Burn"-albumin yhdenkään kappaleen tekijätietoihin, koska hän halusi eroon vanhasta kustannussopimuksestaan.


title: Might Just Take Your Life

text: Singlen B-puolen kappale on "Burn"-albumille kuulumaton ”Coronarias Redig”. Se kuitenkin sisältyi bonuskappaleena albumin 30-vuotisjuhlapainokselle.


title: Might Just Take Your Life

text:
A-puoli
B-puoli


title: Andrea della Robbia

text: Andrea della Robbia (s. 24. syyskuuta 1435 – k. 4. elokuuta 1525) oli italialainen kuvanveistäjä, joka oli erikoistunut lasitettuihin keramiikkatöihin. Robbia tuli tunnetuksi sinivalkoisista tinalasitteisista terrakottaveistoksistaan.


title: Andrea della Robbia

text: Luca della Robbian veljenpoikana hän oli sukunsa työpajan jatkaja. Tunnetuimpia Andrea della Robbian teoksista ovat Firenzen löytölastenkodin (Ospedale degli Innocenti) friisiin sijoitetut kapalolapsia esittävät medaljongit. Sinipohjaisten kapalolapsitondojen tarkoituksena oli muistuttaa myös pyöreästä luukusta, johon löytölapsia saattoi jättää. Muutama medaljongeista on yhä alkuperäisiä, loput ovat 1800-luvulla tehtyjä kopioita.


title: Luca della Robbia

text: Luca della Robbia (1400–1482) oli firenzeläinen kuvanveistäjä. Hän oli renessanssin tienraivaajia ja laajan firenzeläisen kuvanveistäjäsuvun päämestari. Hänen maineikkaimpia töitään ovat lasitetut moniväriset terrakottaveistokset. Luca della Robbia oli yksi niistä harvoista taiteilijoista, joiden Leon Battista Alberti sanoi aikalaisistaan yltävän antiikin taiteilijoiden tasolle.


title: Luca della Robbia

text: Luca della Robbian tunnetuimpia teoksia ovat Firenzen tuomiokirkon laulajalehterin laulavia ja soittavia lapsia esittävät marmoriveistokset (1431–1438), jotka ovat nykyisessä tuomiokirkkomuseossa.


title: Luca della Robbia

text: Luca della Robbian veljenpoika Andrea della Robbia (1435–1525) oli myös tunnettu kuvanveistäjä, jonka tärkeimpiä töitä ovat Firenzen löytölastenkodin friisin kapalolapsimedaljongit.


title: Luca della Robbia

text: Luca della Robbia kehitti ensimmäisenä tavan käyttää veistoksiin ja reliefeihin emalilasitettua terrakottaa, materiaalia, jota oli aiemmin käytetty vain astioissa ja käyttöesineissä. Uutta materiaalia käytettiin paljon etenkin Madonnaa ja lasta kuvaaviin töihin. Se omaksuttiin osin tekstuurinsa ja värinsä takia, osin koska se oli marmoria ja pronssia huokeampaa.


title: Luca della Robbia

text: Luca della Robbia alkoi käyttää lasitettua terrakottaa vuoden 1440 tienoilla. Sitä ennen hän oli veistänyt marmoria ja pronssia. Ihmishahmot olivat della Robbian teoksissa yleensä valkoisia klassisessa hengessä. Väriä käytettiin etenkin taivaansinisen taustan luomiseen ja kukkiin.


title: Kauppakatu (Joensuu)

text: Kauppakatu on Joensuun keskustan etelä-pohjoissuuntainen katu. Kolmen korttelin matkalla katu on myös Joensuun kävelykatu ja samoin kolmen korttelin välillä Suomen ensimmäinen pyöräkatu. Pääosa rakennuksista on asuinkerrostaloja. Torin lähikorttelien talot ovat liiketaloja.


title: Kauppakatu (Joensuu)

text: Kauppakadun varrella on joen puoleisella puolella, Papinkadulta alkaen, muun muassa (parilliset numerot):ja vastakkaisella puolella (parittomat numerot):Kauppakadun pohjoispään maamerkki on (oikeastaan Rauhankadulla sijaitseva) Rauhankappeli (Juhani Viiste, 1935), jonka takana on hautausmaa.


title: Kauppakatu (Joensuu)

text: Kauppakatu on kävelykatuna Suvantokadun ja Niskakadun välillä. Syksyllä 2018 kävelykaduksi merkittiin myös Niskakadun ja Kauppakadun risteysalue.


title: Kauppakatu (Joensuu)

text: Suomen ensimmäinen pyöräkatu avattiin 25.8. 2017 Kauppakadulle kolmen korttelin matkalle Yläsatamakadulta ja Rauhankadulle, josta uusi pyöräväylä jatkuu Siihtalan suuntaan. Pyöräkadulla saavat ajaa myös moottoriajoneuvot, mutta siellä liikutaan pyöräilijöiden ehdoilla. Autoliikenteen on sopeutettava vauhti pyöräilijöiden tahtiin.


title: Kauppakatu (Joensuu)

text: Papinkatu, Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu, Pohjoiskatu ja Rauhankatu.


title: Kauppakatu (Joensuu)

text: Ainoat liikennevalot ovat Suvantokadun risteyksessä. Suvantokatu, Yläsatamakatu, Sairaalakatu ja Rauhankatu ovat etuajo-oikeutettuja Kauppakatuun nähden.


title: Kyrassi

text: Kyrassi ( ransk. "cuirasse"; "cuir" = nahka ) on vanhanaikainen rintapanssari, joka koostuu rinta- ja selkäkilvestä sekä mahdollisesti olkalastoista ja reisisuojista. Panssarin materiaalina oli tavallisimmin keittämällä kovetettu ja mehiläisvahalla käsitelty paksu nahka (), pronssi tai teräs. Rintakilpeä voitiin käyttää myös yksinään, ilman muita suojia. Kyrassia käytettiin jo antiikin aikaan ja sitä vastaava moderni versio on luotiliivi. Kyrassia käyttävää sotilasta kutsutaan kyrassieeriksi. Muun muassa Ruotsin, Tanskan ja Englannin kuninkaalliset henkivartiostot käyttävät kyrassia edelleen paraativarusteena.


title: Call of the Wild

text: ”Call of the Wild” on Deep Purplen kappale vuodelta 1987. Se julkaistiin albumilla "The House of Blue Light". Kappale julkaistiin singlenä vuotta myöhemmin ja siitä on myös tehty musiikkivideo. Singlen B-puoli oli kappale ”Strangeways”.


title: Flying

text: Flying voi tarkoittaa ainakin seuraavia:


title: Fahrenheit 451 (vuoden 1966 elokuva)

text: Fahrenheit 451 on François Truffaut'n ohjaama brittiläinen tieteiselokuva vuodelta 1966. Se pohjautuu Ray Bradburyn romaaniin "Fahrenheit 451".


title: Fahrenheit 451 (vuoden 1966 elokuva)

text: "Fahrenheit 451" on Truffaut'n ainoa englanninkielinen elokuva ja ainoa tieteiselokuva. Sitä pidetään moralistisena dystopiana, kummajaisena joka kiehtovuudessaan on outo. Vahva värimaailma ja tunnelma pehmentävät sen jyrkkää sanomaa. Myös itse kolkkoa tarinaa Truffaut on pehmentänyt ihmisläheisempään suuntaan.


title: Fahrenheit 451 (vuoden 1966 elokuva)

text: Vaikka elokuva ei ole scifi-elokuvan eikä ohjaajansa merkittäviä klassikkoja, se antoi kuitenkin marsilaisia ja jättimäisiä ötököitä vilisseelle lajityypille annoksen "kunniallisuutta".


title: Fahrenheit 451 (vuoden 1966 elokuva)

text: François Truffaut tiesi saadessaan Bradburyltä romaanin elokuvaoikeudet, ettei voisi saada hankkeelle rahoitusta Ranskasta. Amerikkalainen tuottaja Lewis Allen innostui aiheesta sillä edellytyksellä, että elokuva tehtäisiin englanniksi ja Englannissa. Tämä oli ensimmäinen kerta kun Truffaut työskenteli englanniksi, eikä vuoden 1983 haastattelussaan ollut varma selviytyikö siitä kunnialla.


title: Fahrenheit 451 (vuoden 1966 elokuva)

text: Ilta-Sanomien Timo Malmin mukaan Truffaut on ehkä hieman ongelmallisesti pehmentänyt Bradburyn romaanin sisältöä: "Filmatisointi ei ole samalla tavalla poleemisesti haastava, vaan ehkä kaikkien aikojen lyyrisin scifi-elokuva." Nicholas Roegin värikuvaus ja Bernard Herrmannin musiikki luovat Malmista joka tapauksessa kiehtovasti tulevaisuuden ilmapiiriä.


title: Bambuvuoritimali

text: Bambuvuoritimali ("Spelaeornis troglodytoides") on Etelä- ja Itä-Aasiassa tavattava timaleihin kuuluva varpuslintu.


title: Bambuvuoritimali

text: Kooltaan bambuvuoritimali on noin 13 cm. Aikuiset bambuvuoritimalit ovat väritykseltään pääosin punaruskeita. Siivissä ja pyrstössä on tiheästi tummia juovia. Muualla juovat ovat vaaleita ja tummakärkisiä. Nuoret yksilöt ovat vanhempia bambuvuoritimaleja vaaleampia.


title: Bambuvuoritimali

text: Bambuvuoritimalia tavataan Intiasta, Bhutanista, Myanmarista ja Kiinasta. Linnun elinympäristöä ovat kosteiden metsien aluskasvillisuus ja bambumetsät. Bambuvuoritimalin elinympäristöt sijaitsevat yleensä 2 440–2 900 metrin korkeudella merenpinnasta.


title: Rajapalayaminvinttikoira

text: Rajapalayaminvinttikoira on intialainen koirarotu. "Intian kennelliitto" ("Kennel Club of India") on hyväksynyt sen. Puhdasrotuinen populaatio on enemmän tai vähemmän kadonnut, ja vain muutamia yksilöitä löytyy enää Tamil Nadun eristäytyneiltä eteläalueilta. Rotu voi kuolla kokonaan sukupuuttoon jos mitään ei pian tehdä sen suojelemiseksi.


title: Rajapalayaminvinttikoira

text: Rajapalayaminvinttikoira on kookas, erittäin uljas ja siro vinttikoira, joka tulisi pitää parhaassa mahdollisessa työkunnossa. Se on raskasluustoisempi kuin suurin osa muista vinttikoirista, mutta sen rinnan syvyys ja perusrungonrakenne ovat samanlaiset kuin niillä. Pään rakenne on huomattavasti erilainen kuin mudholinvinttikoiralla. Häntä on hieman kiertynyt. Liikkeet muistuttavat täysiverisen hevosen ravia.


title: Rajapalayaminvinttikoira

text: Karvapeite on lyhyt ja hieno. Arvostetuin väritys on maidonvalkoinen, jossa on lihanvärinen (vaaleanpunainen) kirsu ja kullankeltaiset silmät. Myös muita värejä kuten täplikäs, musta ja ruskea tunnetaan. Aiemmin muut kuin valkoiset pennut yleensä tapettiin, koska ostajat suosivat puhtaanvalkoisia koiria. Säkäkorkeus on tavallisesti 65-75 cm.


title: Rajapalayaminvinttikoira

text: Rotu on omistajaansa kohtaan erittäin rakastava ja omistautunut, vaikka ei usein sitä näytäkään. Se ei pidä vieraiden kosketuksesta tai ohjauksesta, vaan on yhden miehen koira. Se on tuntemattomia kohtaan aggressiivinen ja vihamielinen ja hyökkää tunkeilijoiden kimppuun. Tämän vuoksi sosiaalistaminen pentuiässä on tärkeää. Rajapalayaminvinttikoira ei yleensä tule toimeen muiden lemmikkien kanssa, koska sillä on vahva metsästysvietti. Se tarvitsee energisyytensä vuoksi ympärilleen laajan, avoimen tilan.


title: Rajapalayaminvinttikoira

text: Rajapalayaminvinttikoiran alkuperä on tuntematon, mutta jotkut uskovat sen olleen yksi roduista joita käytettiin nykyisen dalmatiankoiran jalostamiseen. Se oli kuninkaallisten ja aristokraattien seuralainen Etelä-Intiassa, erityisesti Rajapalayamin kaupungissa josta se on saanut nimensä. Sitä käytettiin lähinnä villisian metsästykseen ja vahtikoirana. Sitä tiedetään käytetyn karnaattisotien aikana myös hyökkäämään brittiläisen ratsuväen talleihin.


title: Rajapalayaminvinttikoira

text: Saidapetissä, Chennaissa perustettiin koiranjalostusyksikkö vuosina 1980–81. Se edustaa lähinnä alkuperäisrotuja kuten rajapalayaminvinttikoiraa, kombaita ja chippiparainvinttikoiraa, mutta myös dobermannia ja labradorinnoutajaa. Pennut myydään kansalle kohtuulliseen hintaan. Tiedon lisäämiseksi ja rohkaistakseen koiraihmisiä ottamaan alkuperäisrodun, Tamil Nadun hallituksen eläin- ja maatalousjaosto osallistuu koiranäyttelyihin. Paikalliset ovat perustaneet osuuskunnan ja kiinnostuneille perheille annetaan narttukoiria ja asiantuntemusta jota vaaditaan suuren mittakaavan kasvattamiseen. Intian posti on julkaissut postimerkkejä rajapalayaminvinttikoirasta, mudholinvinttikoirasta, rampurinvinttikoirasta ja himalajanpaimenkoirasta. Intian kennelliitto on nostanut esille rajapalayaminvinttikoiran tapauksen. Yhteistyöllä kennelliiton kanssa ollaan aloitettu "Save the Rajapalayam"-projekti.


title: Rajapalayaminvinttikoira

text: Vaikka rotu on muutamia vuosisatoja vanha, sen kehittäjät tulivat tahattomasti jalostaneeksi albiinon koiran, jolla on vaaleanpunainen kirsu ja jolta puuttuu pigmentti. Tästä seuraa että kuten monilla muillakin kokovalkoisilla koirilla, sillä on suuri alttius kuuroudelle. Pennut joilla on syntyessään valkeat tai siniset silmät ovat kuuroja. Moni yksilö kärsii kapista, vaikka se ei yleensä olekaan vakava ongelma.


title: King of the Cage

text: King of the Cage (KOTC) on Etelä-Kaliforniasta lähtöisin oleva vapaaotteluorganisaatio. Sen aloitti Terry Trebilcock vuonna 1998. KOTC on järjestänyt vapaaottelutapahtumia pääasiassa yhdysvaltalaisissa kasinoissa.


title: Vanjarinvinttikoira

text: Vanjarinvinttikoira (malajalamiksi "വഞ്ചാരി ഹൗണ്ട്") on intialainen koirarotu. Sitä uhkaa paraikaa sekoittuminen villikoirien kanssa. Kotimaansa lisäksi muutama yksilö on viety Yhdysvaltoihin. Vanjarinvinttikoiran erottaa ulkonäön perusteella helposti muista vinttikoirista.


title: Vanjarinvinttikoira

text: Vanjarinvinttikoira on melko kookas ja voimakasrakenteinen vinttikoira, jonka sanotaan muistuttavan salukia - kenties osittain korvien, raajojen ja hännän hapsuisuuden vuoksi. Sillä on kuitenkin neliömäisempi kuono kuin persialaisella esi-isällään. Sen karvapeite on lyhyt ja karkea ja pääväriltään sininen (musta, jossa on harmaa täplitys) tai brindle (siniharmaa ruskein raidoin).


title: Vanjarinvinttikoira

text: Rotu on normaalisti 64-74 cm korkea ja painaa n. 23-30 kg riippuen siitä, onko kyseessä uros vai narttu. Sukupuolileiman tulee olla selkeä ja urokset ovat kookkaampia kuin nartut.


title: Vanjarinvinttikoira

text: Vanjarinvinttikoira on energinen ja peloton. Se on isännälleen uskollinen, mutta suhtautuu varautuneesti vieraisiin. Muihin, voimakkaampiin koiriin se suhtautuu epäluuloisesti ja vihamielisesti. Sillä on erityislaatuinen haukunta, joka muistuttaa enemmän karjahdusta.


title: Vanjarinvinttikoira

text: Desmond Morris kuvailee rotua teoksessaan "Dogs - The Ultimate Dictionary of Over 1,000 Dog Breeds" (2001) seuraavasti:


title: Vanjarinvinttikoira

text: Rotu on kotoisin Rajasthanin ja Maharashtran osavaltioista, jossa se kehittyi paikallisten koirien ja salukin välisistä risteytyksistä. Paikasta toiseen liikkuva vanjari-paimentolaiskansa on jalostanut rotua vuosisatojen ajan lähinnä hirven metsästykseen, mutta myös paimentolaisleirien vartiointiin ja paimentamiseen. Sille ominainen työskentelytapa on hyökätä kaulan sijasta saaliin takaraajoihin. Kuten muutkin vinttikoirat, se metsästää näkönsä avulla. Niiden odotetaan elävän keskimäärin 10-14 vuotta.


title: Vanjarinvinttikoira

text: Intialaiset vinttikoirat


title: Rajanhaltija

text: Rajanhaltija on kansanuskon mukaan yliluonnollinen olento, joka kummittelee ja huutelee vääryydellä siirretyllä rajalla. Olennosta käytetään myös nimityksiä rajahiisi, rajalainen, rajapiru ja rajaäijä. Rajanhaltija esiintyy länsisuomalaisissa tarinoissa, jotka liittyvät vastaaviin ruotsalaisiin ja saksalaisiin kertomuksiin.


title: Rajanhaltija

text: Rajanhaltija mainitaan Aleksis Kiven teoksessa Seitsemän veljestä seitsemännen luvun lopussa, jossa Viertolan vouti jättää huomiotta veljesten avunhuudot hiidenkiveltä todeten vain, että "rajanhaltija siellä huutaa".


title: Frédéric Tranchand

text: Frédéric Tranchand (s. 25. toukokuuta 1988) on ranskalainen suunnistaja.


title: Frédéric Tranchand

text: Primorskon EM-kilpailuissa 2010 Tranchand voitti viestihopeaa Philippe Adamskin ja Thierry Gueorgioun kanssa. Samana vuonna Trondheimin MM-kilpailuissa hän voitti pronssia sprintistä jääden vain sekunnin kymmenesosan hopeaa voittaneesta Fabian Hertneristä. Seuraavan arvokisamitalinsa hän saavutti vuonna 2012, kun Ranskan joukkue suunnisti EM-kisojen viestissä pronssille. Myös Trentinon MM-kilpailuissa 2014 hän saavutti viestissä pronssia.


title: Frédéric Tranchand

text: Invernessin MM-kilpailuissa 2015 Tranchand saavutti viestissä pronssia sekä sijoittui pitkällä matkalla neljänneksi, sprinttiviestissä seitsemänneksi ja sprintissä 33:nneksi. Strömstadin MM-kilpailuissa 2016 hän sijoittui viestissä kuudenneksi sekä sprintissä, sprinttiviestissä ja pitkällä matkalla kahdeksanneksi. Tarton MM-kilpailuissa 2017 hän saavutti hopeaa sekä sprintissä että viestissä. Pitkällä matkalla hän sijoittui 21:nneksi ja keskimatkalla 35:nneksi. Riian MM-kilpailuissa 2018 hän saavutti viestissä pronssia sekä sijoittui pitkällä matkalla 16:nneksi ja keskimatkalla 26:nneksi.


title: Frédéric Tranchand

text: Tranchand voitti Huippuliigan vuonna 2013.


title: Bolocera tuediae

text: Bolocera tuediae on "Actiniidae"-heimoon kuuluva suuri merivuokko, joka elää Pohjois-Atlantin syvissä vesissä.


title: Bolocera tuediae

text: "B. tuediaen" pehmeä runko on lyhyen lieriön muotoinen ja tyvestään enintään 25 senttimetriä leveä. Rungon yläpäässä on leveä suuaukko ja alapäässä tyvilevy, joka on kiinnittynyt kevyesti alustaan. Eläimen pinta on sileä ja tavallisesti joko oranssi, kellanruskea, vaaleanpunainen tai valkoinen. Suuaukko ja lonkerot ovat hieman läpikuultavat ja suuaukossa on joskus tummia kuvioita lonkeroiden juurella.


title: Bolocera tuediae

text: "B. tuediaella" voi olla jopa kaksisataa pitkää ja paksua lonkeroa, jotka ovat järjestäytyneet suuaukon ympärille samankeskisiksi kehiksi kuuden kerrannaisina: sisimmällä kehällä lonkeroita on 6 ja sitä seuraavilla 6, 12, 24 ja niin edelleen. Joskus merivuokko pudottaa lonkeronsa, mutta syytä tähän ei tunneta. Pudonnut lonkero säilyy elossa jonkin aikaa mutta siitä ei kasva uutta yksilöä, kuten joillakin muilla lajeilla.


title: Bolocera tuediae

text: "B. tuediaeta" esiintyy Pohjois-Atlantissa aina pohjoiselle napapiirille asti.


title: Bolocera tuediae

text: "B. tuediae" elää avomeren alueella noin 20 metrin syvyydestä ainakin 2 kilometriin asti. Yleensä se kiinnittyy kovaan alustaan, kuten kallioon, kiveen tai nilviäisen kuoreen.


title: Latvus

text: Latvus tarkoittaa yleiskielessä kasvin, erityisesti puun, ylintä osaa eli latvaa oksineen, neulasineen tai lehtineen. Metsätieteessä latvus tarkoittaa tätä kokonaisuutta kasvavassa puussa tai kaadetun puun hakkuutähteeksi jäävää latvaosaa, kun puunrungosta on katkaistu tukit tai kuitupuut. Puu on yleensä sitä vankempi mitä rehevämpi latvus siinä on. Toisaalta lyhyen ja hento-oksaisen latvuksen omaavan puun runko on usein käyttöpuuna arvokas. Jos puiden latvukset koskettavat toisiaan, puhutaan latvusyhteydestä. Latvuskerros tarkoittaa metsikön puiden pituuden mukaan erotettavissa olevaa kokonaisuutta.


title: Metsikkö

text: Metsikkö tarkoittaa yleiskielessä pinta-alaltaan melko pientä, yhtenäistä metsää. Metsätaloudessa metsikkö on metsän osa, joka jonkin ominaisuutensa perusteella on erotettavissa ympäröivästä metsästä tai muunlaisesta maankäyttölajista. Erottavana ominaisuutena voi olla puuston ikä, puulajit, maan viljavuus tai muu vastaava. Nimitystä käytetään peruskäsitteenä metsien hoidon ja käytön suunnittelussa. Ekologisessa tarkastelussa sen lähikäsite on metsäekosysteemi. Tasaikäistä puustoa sisältävä metsikkö on usein yksijakoinen, mutta toisinaan myös kaksijakoinen, jolloin vallitsevana puustona on esimerkiksi koivikko tai männikkö ja sen alikasvoksena eli alla kasvavana puujaksona varjostusta kestävä nuori kuusikko. Metsiköt ryhmitellään viiteen kehitysluokkaan:


title: Metsikkö

text: Eri organisaatiot käyttävät hieman toisistaan poikkeavia kehitysluokkia. Esimerkiksi Metsäkeskukset jakavat metsiköt yhdeksään eri kehitysluokkaan: aukea, siemenpuumetsikkö, pieni taimikko, varttunut taimikko, ylispuustoinen taimikko, nuori kasvatusmetsikkö, varttunut kasvatusmetsikkö, uudistuskypsä metsikkö ja suojuspuumetsikkö. Vajaatuottoisuusluokasta on luovuttu, koska se luokitellaan kunkin kehitysluokan sisällä.


title: Holger Osieck

text: Holger Osieck (s. 31. elokuuta 1948) on saksalainen jalkapallovalmentaja ja entinen pelaaja.


title: Holger Osieck

text: Osieckin pelaajaura alkoi FC Schalken juniorikoulussa 1950-luvun lopulla. Paikkaa seuran aikuisten joukkueessa ei kuitenkaan koskaan auennut ja 18-vuotiaana hän suunnisti Eintracht Gelsenkircheniin. Hän pelasi urallaan pienissä Ruhrin alueen seuroissa sekä lyhyen aikaa myös kanadalaisessa Vancouver Whitecapsissa. Osieck opiskeli pelaajauransa ohella myös historiaa Bochumin Ruhr-Universitätissä ja suoritti 1976 urheiluvalmentajan tutkinnon Kölnin urheilukorkeakoulussa.


title: Holger Osieck

text: Valmennusuransa Osieck aloitti 1977 Vancouver Whitecapsin pelaajavalmentajana. Kanadassa vietetyn vuoden jälkeen hän palasi Saksaan ja siirtyi 1979 Saksan jalkapalloliiton palvelukseen juniorivalmentajaksi. Hän palveli DFB:ta pitkään siirtyen 1987 Franz Beckenbauerin apulaisvalmentajaksi A-maajoukkueeseen. Yhdessä "Keisarin" kanssa Osieck luotsasi Saksan välieriin EM-kisoissa 1988 ja maailmanmestariksi 1990. Osieck jatkoi yhteistyötä Beckenbauerin kanssa syyskuussa 1990 ranskalaisessa Olympique de Marseillessa, mutta kaksikon yhteistyö päättyi potkuihin jo tammikuussa 1991.


title: Holger Osieck

text: Päävalmentajadebyyttinsä Saksassa Osieck teki kesällä 1991, kun hänestä tuli VfL Bochumin päävalmentaja. Hänen johdollaan seura sijoittui Bundesliigassa viidenneksitoista. Kausi 1992–1993 alkoi myös kehnonlaisesti ja Osieck sai potkut seurasta marraskuussa 1992. Tämän jälkeen Osieck jatkoi uraansa Turkissa luotsaten 1993–1995 suurseura Fenerbahçea. Hänen johdollaan seura voitti TSYD ja Chancellor Cupien mestaruudet, mutta liigan voitto jäi haaveeksi. Osieck siirtyi kaudeksi 1995 Japanin J. Leaguessa pelanneen Urawa Red Diamondsin peräsimeen ja luotsasi seuran neljänneksi sekä kuudenneksi liigassa. Hän palasi alkuvuodesta 1997 Turkkiin Kocaelisporin päävalmentajaksi ja johdatti seuran Turkin cupin mestariksi.


title: Holger Osieck

text: Kocaelispor-pestinsä jälkeen Osieck palasi kahdenkymmenen vuoden tauon jälkeen Kanadaan siirtyen vaahteralehtien maajoukkueen päävalmentajaksi. Osieckin johdolla Kanada pelasi loistavasti CONCACAF Gold Cupissa 2000. Puolivälierissä Kanada otti upean 1–2 voiton Meksikosta ja tie mestaruuteen oli auki. Välierissä kaatui Trinidad ja Tobago 1–0 ja lopulta maan historian ensimmäinen mestaruus tuli 2–0 voitolla Kolumbiasta. Menestystä tuli myös kaksi vuotta myöhemmin Kanadan voittaessa pronssia. Seuraavan vuoden turnaus päättyi jo ensimmäiselle kierrokselle ja Osieck jätti turnauksen jälkeen tehtävänsä. Osieck luotsasi Kanadaa myös Maanosaliittojen cupissa 2001, mutta turnaus päättyi jo lohkovaiheeseen Kanadan jäätyä maaleitta.


title: Holger Osieck

text: Kanada-pestinsä jälkeen Osieck toimi FIFAn teknisen osaston johtotehtävissä kahden vuoden ajan. Valmentajaksi hän palasi alkuvuodesta 2007 Urawa Red Diamondsiin. Osieck luotsasi seuran AFC Champions Leaguen voittoon samana vuonna ja liigassa tuli hopeaa. Pesti päättyi kuitenkin potkuihin maaliskuussa 2008 joukkueen aloitettua kautensa J. Leaguessa kehnosti.


title: Holger Osieck

text: Elokuussa 2010 Osieck palasi jälleen valmennustehtäviin, kun hänet palkattiin Australian maajoukkueen uudeksi päävalmentajaksi. Osieckin tulikaste "Socceroosin" peräsimessä oli Aasian mestaruusturnaus tammikuussa 2011. Australia pelasi turnauksessa vahvasti ja sen verkkoon oli ennen loppuottelua tehty ainoastaan yksi maali. Finaalissa Japani kuitenkin onnistui lopulta jatkoajalla tekemään sen toisen maalin ja Australian oli tyytyminen hopeamitaleihin. Sijoituis oli kuitenkin Australian paras sen historian toisissa Aasian mestaruuskisoissa. Osieckin johdolla Australia varmisti paikkansa MM-kisoissa kesäkuussa 2013 sijoittuen karsintalohkossaan toiseksi. Syksyn 2013 harjoitusottelut koituivat Osieckin kohtaloksi. Australian hävittyä Brasilialle ja Ranskalle 6–0, sai Osieck potkut lokakuussa 2013.


title: Jalkapallon Mestaruussarjan kausi 1974

text: Jalkapallon Mestaruussarjan kausi 1974 oli vuonna 1930 perustetun Mestaruussarjan 43. kausi. Kaudella 1974 Mestaruussarja pelattiin 12 joukkueen kaksinkertaisena sarjana.


title: Jalkapallon Mestaruussarjan kausi 1974

text: Mestaruussarjan ja Suomen mestaruuden voitti KuPS, joka varmisti 4. mestaruutensa viimeisellä kierroksella, kun se voitti 29. syyskuuta Olavi Rissasen (2), Ossi Loikkasen ja Matti Eskelisen maaleilla HJK:n 4–2. Viimeisiksi sijoittuneet Kuusysi ja I-Kissat putosivat I divisioonaan.


title: Jalkapallon Mestaruussarjan kausi 1974

text: Mestaruussarjan maalikuninkuuden kaudella 1974 voitti TPS:n Erkki Salo 17 maalilla. Mestaruussarjan yleisömäärä kaudella 1974 oli yhteensä 317 486 henkeä eli keskimäärin 2 405 katsojaa ottelua kohti. Kauden suurin yleisömäärä nähtiin 9. kesäkuuta Olympiastadionilla pelatussa ottelussa HJK–Reipas, kun ottelua saapui seuraamaan 6 594 katsojaa.


title: Jalkapallon Mestaruussarjan kausi 1974

text: HJK voitti kaudella 1974–75 Euroopan Cupin ensimmäisen kierroksen otteluparinsa maltalaista Vallettaa vastaan yhteismaalein 4–2. Toisella kierroksella HJK hävisi ruotsalaiselle Åtvidabergille yhteismaalein 0–4. Reipas voitti Cup-voittajien cupin ensimmäisen kierroksen otteluparinsa maltalaista Sliema Wanderersia vastaan yhteismaalein 4–3. Toisella kierroksella Reipas hävisi ruotsalaiselle Malmö FF:lle yhteismaalein 1–3. KPV hävisi UEFA Cupin ensimmäisen kierroksen otteluparinsa länsisaksalaiselle Kölnille yhteismaalein 2–9.


title: Jalkapallon Mestaruussarjan kausi 1974

text: Mestaruussarjaan osallistui 12 joukkuetta, joista kymmenen kaudelta 1973 ja kaksi nousijaa kauden 1973 I divisioonasta. I divisioonan voittaja MiPK ja toiseksi sijoittunut Haka nousivat suoraan. Nousijajoukkueet korvasivat edellisellä kaudella viimeisiksi jääneet Ponnistuksen ja TaPa:n.


title: Jalkapallon Mestaruussarjan kausi 1974

text: (M) = Suomen mestari; (P) = Putoaja


title: Jalkapallon Mestaruussarjan kausi 1974

text:
1. kierros
"HJK voitti yhteismaalein 4–2."


title: Jalkapallon Mestaruussarjan kausi 1974

text:
2. kierros
"Åtvidaberg voitti yhteismaalein 4–0."


title: Jalkapallon Mestaruussarjan kausi 1974

text:
1. kierros
"Reipas voitti yhteismaalein 4–3."


title: Jalkapallon Mestaruussarjan kausi 1974

text:
2. kierros
"Malmö FF voitti yhteismaalein 3–1."


title: Jalkapallon Mestaruussarjan kausi 1974

text:
1. kierros
"Köln voitti yhteismaalein 9–2."


title: Hugo Raab

text: Claes Fredrik Hugo Raab (27. syyskuuta 1831 Ryssbylund, Kalmarin lääni – 11. joulukuuta 1881 Tukholma) oli ruotsalainen vapaaherra ja sotilas.


title: Hugo Raab

text: Raabista tuli aliluutnantti Kalmarin rykmentissä 1850, esikuntaupseeri 1859, majuri 1870, everstiluutnantti ja maapuolustusdepartmentin komentokanslian päällikkö 1872. Vuonna 1873 hän yleni everstiksi ja esikunnan päällikköksi. Vuonna 1877 hänestä tuli kenraalimajuri.


title: Hugo Raab

text: Raab kävi vuosina 1855–1859 sotakorkeakoulua Berliinissä, ja vuonna 1864 hänestä tuli premiääriluutnantti Tanskan armeijassa missä hän osallistui Dybbölin taisteluun. Palattuaan Ruotsiin hän toimi opettajana maan sota-akatemiassa ("Krigsakademien") 1865, Högre artilleriläroverketissä 1866 ja Sotakorkeakoulussa vuosina 1867–1873. Hän oli jäsenenä monessa valtiollisissa komiteoissa, ja oli laatimassa Ruotsin esikuntaa 1873.


title: Axel Ax:son Johnson

text: Axel Axelson (Ax:-son) Johnson (25. heinäkuuta 1876 Tukholma – 3. elokuuta 1958 Tukholma) oli ruotsalainen telakoitsija ja teollisuusmies.


title: Axel Ax:son Johnson

text:
Hän oli Axel Johnsonin poika ja meni 1909 naimisiin Margaret Ortwinin kanssa. He saivat viisi lasta, muun muassa in ja in.
Axel Ax:son Johnson toimi Siamin konsulina 1901–1911. Hänestä tuli Johnsonkoncernin osaomistaja, 1910 hänestä tuli sen ja Rederiaktiebolaget Nordstjärnanin johtaja. Hän myös perusti Nynäs Petroleumin.


title: Axel Ax:son Johnson

text: Hänet on haudattu Avestan kirkkoon.


title: Jalkapallon Mestaruussarjan kausi 1983

text: Mestaruussarja-kausi 1983 oli Suomen jalkapalloilun Mestaruussarjan 51. kausi. Kauden mestaruuden voitti Tampereen Ilves.Seppo Sairanen, Jari Lemivaara, Seppo Räsänen, Markku Wacklin, Dean Thomas, Pekka Heino, Esa Kuusisto, Risto Hurri, Raimo Kuuluvainen, Petri Ojala, Jukka Pirinen, Ari Hjelm, Jari Niinimäki, Arto Uimonen, Mickey Belfield, Markku Linnusmäki, Rolf Hermans, Vesa Holli. Valmentaja: Jussi Ristimäki."Euroopan Cup:"


title: Jalkapallon Mestaruussarjan kausi 1983

text: "UEFA Cup:"


title: Axel Ax:son Johnson (1910–1988)

text: Axel Ax:son Johnson (4. lokakuuta 1910 Tukholma – 19. helmikuuta 1988), oli ruotsalainen kaivosinsinööri ja teollisuusmies.


title: Axel Ax:son Johnson (1910–1988)

text: Johnson oli Rederi AB Nordstjernanan johtaja vuodesta 1956 lähtien ja omisti A. Johnson & Co:n vuodesta 1961, jolloin hän osti veljensä in ulos yrityksestä. Yrityksen he olivat perineet vuonna 1958.


title: Axel Ax:son Johnson (1910–1988)

text: Kuten isänsä, , hän toimi Thaimaan konsulina vuodesta 1946.


title: Axel Ax:son Johnson (1910–1988)

text: Johnson meni naimisiin vuonna 1941 Antonia de Souzan kanssa, ja heille syntyi tytär .


title: Ike Rautio

text: Ike Rautio on suomalainen viestinnän tekijä.


title: Ike Rautio

text:
Rautio on ollut toimittajana, juontajana, uutisankkurina, toimitussihteerinä ja uutispäällikkönä Yleisradion ohjelmissa
Urheiluruutu, Aamu-TV, Peliuutiset ja Radio Suomi vuosina 1997–2002.


title: Ike Rautio

text:
Sittemmin Ike Rautio siirtyi vapaaksi toimittajaksi ja on toiminut eri rooleissa muun muassa Urheilukanavalla ja MTV3:lla ohjelmissa Urheilustudio, Tulosruutu, Motor Forum ja Paljon Pelissä.
Vuodesta 2005 alkaen Rautio on tuottanut ja toimittanut sisältöä suosittuun Elixir-ohjelmaan.


title: Ike Rautio

text: Lisäksi Rautio toimii Ohjelmatoimisto BSG:n listoilla juontajana ja Mallitoimisto Paparazzin kuvausmallina.


title: Iván Molina

text: Iván Molina (s. 16. kesäkuuta 1946) on kolumbialainen tennispelaaja. Ranskan avoimissa 1974 hän voitti sekanelinpelin Martina Navrátilován kanssa voitettuaan loppuottelussa Rosie Reyesin ja Marcelo Laran. Ranskan avointen 1977 sekanelinpelin loppuottelussa hän hävisi Florenta Mihai kanssa Mary Carillolle ja John McEnroelle.


title: Iván Molina

text: Parhaimmillaan hän sijoittui ATP-maailmanlistalla sijalle 40 huhtikuussa 1976. Hän edusti Kolumbiaa Davis Cupissa 17 maaottelussa vuosina 1970–1979.


title: Axel Johnson

text: Axel Johnson (23. maaliskuuta 1844 Jönköping - 13. toukokuuta 1910 Tukholma), oli ruotsalainen liikemies ja telakoitsija. Hän perusti muun muassa perheyhtiön Axel Johnsongruppen.


title: Axel Johnson

text: Axel Johnson aloitti uransa kauppiaana jo kolmetoistavuotiaana kotikaupungissaan, mutta muutti 1862 Tukholmaan. Vuonna 1873 hänellä oli jo sen verran, pääomaa että pystyi perustamaan A. Johnson & co:n, joka muun muassa osti kivihiiltä Englannista. Kun laivat lähti paluumatkalle, hän lastasi ne ruotsalaisella puutavaralla, raudalla ja teräksellä. Hän oli monen ruukin perustamisen takana. Höyrylaivoja hän hankki jo 1880-luvulla ja perusti vuonna 1890 varustamo, Rederiaktiebolaget Nordstjernanin.


title: Axel Johnson

text:
Hän oli Siamin konsulina vuodesta 1892.
Vuonna 1875 hän meni naimisiin Annie Wietlingin kanssa, ja sai viisi poikaa, muun muassa in, teollisuusmiehen Helge Axelsson Johnsonin ja diplomaatin Harry Axelsson Johnson.


title: The House I Live In

text: The House I Live In on yhdysvaltalainen Mervyn LeRoyn ohjaama lyhytelokuva vuodelta 1945. Elokuvan aiheena oli uskonnollinen suvaitsevaisuus, ja sen pääosassa oli Frank Sinatra. "The House I Live Inissä" esitetty samanniminen Earl Robinsonin säveltämä ja Abel Meeropolin sanoittama kappale oli Sinatran ohjelmistossa 1990-luvulle saakka.


title: The House I Live In

text: "The House I Live In" sai Oscar-kunniapalkinnon ja Golden Globe -palkinnon. Elokuva on valittu National Film Registryn arkistoon.


title: Ruokamerisiili

text: Ruokamerisiili ("Echinus esculentus") on punainen merisiililaji, joka elää Koillis-Atlantissa.


title: Ruokamerisiili

text: Ruokamerisiilillä on pallomainen ruumis, jonka läpimitta on enintään 17 senttimetriä. Väriltään se on yleensä voimakkaanpunainen, mutta joskus myös vaaleanvioletti tai vaaleanvihreä. Tukirangon pinnalla on runsaasti valkoisia kalkkipiikkejä, jotka ovat lyhyitä ja tanakoita. Piikkien lomassa on kahdenlaisia pihtipiikkejä eli "pedikellaarioita", joista toiset ovat pyöreäpäisiä ja toiset kolmileukaisia. Pihtipiikkejä on myös suuta ympäröivissä ohuissa kalkkilevyissä.


title: Ruokamerisiili

text: Ruokamerisiili elää Koillis-Atlantissa vyöhykkeellä, joka ulottuu pohjoisessa Finnmarkin ja Islannin rannikolle ja etelässä Portugaliin. Sitä ei tavata Välimeressä.


title: Ruokamerisiili

text: Ruokamerisiili elää kovalla pohjalla yleensä alle 50 metrin syvyydessä, mutta yksittäisiä eläimiä on löydetty jopa 1,2 kilometrin syvyydestä. Yleensä se hakeutuu levien läheisyyteen.


title: Ruokamerisiili

text: Ruokamerisiili voi risteytyä rantamerisiilin ("Psammechinus miliaris") ja "Echinus acutuksen" kanssa.


title: Ruokamerisiili

text: Ruokamerisiili syö pääasiassa taarimaisia ruskoleviä, sammaleläimiä sekä pieniä selkärangattomia.


title: James Cardno

text: James Farquhar Cardno (25. toukokuuta 1912 Fraserburgh – 15. toukokuuta 1975 Leeds) oli brittiläinen rattikelkkailija ja olympiamitalisti. Hän osallistui Garmisch-Partenkirchenin olympialaisiin 1936, joissa hän sijoittui kaksikkokilpailussa neljänneksi ja nelikkokilpailussa kolmanneksi.


title: Ivan Utrobin

text: Ivan Stepanovitš Utrobin (; s. 10. maaliskuuta 1934 Orlovka) on Neuvostoliittoa edustanut entinen hiihtäjä ja olympiamitalisti. Hän edusti seuratasolla moskovalaista Trud-seuraa. Utrobin oli mukana maansa pronssia voittaneessa 4 × 10 kilometrin viestijoukkueessa sekä Zakopanen MM-kisoissa 1962 että Innsbruckin olympialaisissa 1964. Hän voitti Neuvostoliiton mestaruuden yhteensä 12 kertaa vuosina 1960–1968 ja toimi uransa jälkeen hiihtovalmentajana.


title: Ivan Utrobin

text: Utrobinin syntymäpäivänä 10. maaliskuuta on järjestetty vuodesta 1978 lähtien vuosittaiset hiihtokilpailut Krasnogorskissa, jossa Utrobin harjoitteli uransa aikana.


title: Laurence Jackson

text: Laurence Jackson (16. syyskuuta 1900 Carnwath – 27. heinäkuuta 1984 Biggar) oli brittiläinen curlingpelaaja ja olympiavoittaja. Hän edusti perthiläistä RCCC:tä, joka voitti kultaa Chamonixin olympialaisista 1924.


title: Laurence Jackson

text: Laurence on samassa joukkueessa pelanneen Williamin poika.


title: Rantamerisiili

text: Rantamerisiili ("Psammechinus miliaris") on Diadematoidea-lahkoon kuuluva pieni, vihertävä merisiili, joka elää Koillis-Atlantin rannikoilla.


title: Rantamerisiili

text: Rantamerisiilillä on litteä, vihertävä ruumis, jonka läpimitta on enintään 5 senttimetriä. Tukirangon pinnalla on runsaasti vihertäviä kalkkipiikkejä, joiden kärki on violetti. Niiden lomassa on kahdenlaisia pihtipiikkejä eli "pedikellaarioita", joista toiset ovat pyöreäpäisiä ja toiset kolmileukaisia. Pihtipiikkejä on runsaasti myös pientä suuaukkoa ympäröivissä paksuissa kalkkilevyissä.


title: Rantamerisiili

text: Rantamerisiili elää Koillis-Atlantissa vyöhykkeellä, joka ulottuu pohjoisessa Islannin rannikolle ja etelässä Marokkoon ja Azoreille. Sitä ei tavata Välimeressä eikä Grönlannin tai Pohjois-Amerikan rannikolla.